text:
SETAR a cuminsa haci instalacion di su servicio nobo di IPTV pa e prome clientenan. IPTV, esta Internet Protocol Television, ta un solucion cu ta reemplaza e sistema actual di Cable TV. SETAR lo tin e solucion a base hybrid pues e por traha riba Coax y Fiber.
E IPTV ta bin cu un sistema nobo di Wi-Fi cu yama Wi-Fi mesh. Cu e Wi-Fi mesh network di IPTV, clientenan lo por disfruta di beneficionan di Wi-Fi manera mihor cobertura den tur skina di cas. Banda di esakinan, e Wi-Fi network ta bin cu su app cu por download gratis riba iOS y Android. Via di e app aki por setup parental control, schedule pa paga/cende Wi-Fi na cas p’asina spaar coriente y por tin control di tur devices nan conecta. Tambe por maneha un “Guest network” ora cu tin bishita na cas.
E sistema nobo di IPTV ta bin cu un experiencia completamente nobo p’e usuario. Cu un user interface nobo, moderno y interactivo, e usuario por personalisa esaki, door di crea profile pa cada usuario, traha lista di canalnan faborito y cambia e idioma di e interface.
Tambe tin extra beneficionan manera recordings, startover, catch-up TV y streaming riba celular y tablet cu e SETAR Live App ora ta na cas. Esaki ta disponibel pa 80 canal. E SETAR Live App lo ta obtenibel gratis riba iOS y Android.
E proyecto di IPTV ta uno cu lo bay den fase. SETAR lo bay tuma contacto cu clientenan den diferente barionan cu ta bin na turno pa aplica pa e servicio di IPTV. Asina aki SETAR ta sigui innova y trece lo ultimo den tecnologia y servicio pa su clientenan.


c: text/html

text:
Kralendijk- Den apenas 2 dia di tempu tin en total 13 kaso nobo di Covid na Boneiru. Ayera un total di 7 hende a tèst positivo i awe tin otro 6 mas ku a sali positivo. Ya ku tin 2 hende a rekuperá tambe, e sifra di kaso aktivo a subi bai 17.
Esaki ta 8 mas tantu ku tabata tin un par di dia pasá, ora ku e kantidat di kaso a yega 9.
Di e 34 hende ku a pasa pa tèst ayera 6 a sali positivo, ku ta un porsentahe di casi 18%. Esaki por konsiderá komo haltu, mirando ku na Kòrsou un total di mas ku 600 hende a pasa tèst, kaminda ta solamente 1 hende a resultá positivo. Esaki ta nifiká ku e situashon na Boneiru ta (muchu) mas serio ku esun na Kòrsou.

robotstxt: allowed

filter: keep


text:
Durante di vakantie di scol e team di Train Hard Fight Smart di Brazil Taekwondo Stichting a saca potret na diferente luga pariba di brug pa e calender di aña 2018. Nan a saca potret na Grape Field, Butuco, Mangel Halto y na e oficina di Lotto pa Deporte na San Nicolas.
Alberto Klabér ta esun cu ta saca e potretnan pa e calender aki y ta remarca cu esaki no ta bay facil cu e muchanan. E ta tuma masha hopi tempo mes pa por saca potret, pa despues evaluanan. Si e potret no a sali bon, e no ta wordo poni pa e huradonan scoge. E huradonan ta esnan cu ta scoge tur e potretnan pa e calender di aña 2018 y despues e directiva di Brazil Taekwondo Stichting ta dicidi na unda e potretnan ta bay den e calender na cada luna. Tur aña e calidad di e potretnan ta subi, esaki ta door di e camara di ultimo modelo cu ta wordo usa pa saca tur e potretnan pa asina por tin bon potret pa e calender di aña 2018. E aña aki e team di Train Hard Fight Smart a saca hopi potret na Korea y ta bay haci e escogencia di potret mas dificil pa e huradonan, pasobra ta tur ta bunita.
E meta di e calender di aña 2018 ta pa recauda fondo pa material, biahe y e bus. Brazil Taekwondo Stichting tin un bus cu ta busca e muchanan pa hibanan training y despues bek pa cas y tambe pa tur e actividadnan cu Brazil Taekwondo Stichting ta organisa, pero awor e bus ta yegando na su ultimo rosea.
Lotto pa Deporte a yuda cu e calender di aña 2018 di Brazil Taekwondo Stichting. Brazil Taekwondo Stichting ta gradici Lotto pa Deporte pa e sosten cu nan a haña.


text: San Nicolas esaki ta e last lap pa e indiferencia di politiconan di pariba di brug cu pa añanan a lubida y bandona e pueblo deportivo di San Nicolas. Un parti di Aruba cu ta conoci pa produci atletanan di taya internacional cu a sa di hiba Aruba su nomber tur rond di mundo. Atletanan den San Nicolas semper a resalta den deportenan manera baseball, atletiek y basketball y no lubida tennis di mesa (ping-pong). Diferente gobierno di tur signatura politico a lubida nos atletanan di pariba. Nunca nan a pone e atencion debido y esaki ta keda refleha den nan maneho di deporte na unda nada a wordo haci pa nos atletanan di pariba. Un pool recreativo a wordo traha cu awor ta mucho caro pa uza y e mantencion ta deplorabel. Un baseball stadium na unda a elimina atletiek por completo y a traha un overdek zaal cu no por wordo uza, mucho paloma. Un cancha di baseball cu ABBA no por uza, mucho caro (danki na renobacion di esun na Santa Cruz , competencia ta cuminsa riba esaki) y ni pensa cu e bario of scolnan por subi e veld. Un baseball veld na Lago Heights cu a keda cu nomber so. Basketball, ningun luga adecua pa practica e deporte aki, danki na YMCA cu ta brinda su veld ainda. Lastima mirando cu San Nicolaas tin tanto parlamentario y te hasta minister y no a percura pa un simpel infrastructura deportivo adecua pa nos atletanan di pariba. Loke ta mas insultante pa e deportistanan di pariba ta cu cada 4 aña ta core drecha e canchanan di FCCA pa pone reunion di bario pero ta lubida cu despues di e reunion e bida normal ta sigui y no tin nada pa nan. A bira tempo pa tuma e toro na su cacho y inverti den deporte di San Nicolas, inverti den atletanan y facilidadnan pa asina nos hobennan tambe por tin e mesun oportunidad di practica deporte manera tur otro districto aki na Aruba. Ami a crece pariba, ami a haci deporte na San Nicolas, mi tata a desaroya deporte na San Nicolas pa awe mira cu loke a keda ta negligencia total di parti di gobierno pa e atletanan di pariba. Esaki ta un maneho cu deportista di San Nicolas merece? Esaki nan tin cu vota pe, pa esaki nan mester lanta nan bandera? Como candidato politico bo no por duna promesa bashi, pesey mi ta bisa cu ta bo voto por trece deporte bek na San Nicolas pa logra un biaha mas, manera a tuma lugar anteriormente, cu mayoria di atletanan destaca ta bin di pariba di brug.


text:
Pronóstiko di tempu pa Kòrsou i bisindario bálido te djárason mainta 06:00 o.l., 2 di novèmber 2022.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 2 di novèmber 2022.
Kompilá: djamars 1 di novèmber 2022, 05:00 o.l. (09:00 UTC).
Tempu: Parsialmente te basta nublá ku de bes enkuando algun áwaseru i lokalmente posibilidat pa welek i bos.
Temperatura máksimo lo alkansá 29ºC i temperatura mínimo 24ºC.
Solo ta sali 06:29 i ta baha 18:10 o.l.
Bientu: Direkshon ost pa ost-sùitost i por lo general e moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru fuerte, ráfaga te fuerte; forsa 5 te 6 (31 te 50 km/ora, 17 te 27 nudo).
Situashon general: Durante di próksimo 24 ora, kondishonnan atmosfériko ta sigui faboresé formashon di nubianan signifikante riba gran parti di e region. Shelu lo ta basta nublá i ta antisipá áwaseru ku posibilidat di welek ku bos riba partinan di nos isla. Áwaseru moderá te fuerte por kousa lokalmente poko molèster. Mas aleu, bientu lo oumentá un tiki durante di awe i mañan.
Kondishon di laman: Por lo general trankil ku altura di olanan entre 0.5 i 1.5 meter (2 pa 4 pia).
Sistemanan signifikante di wer tropikal: Tormenta tropikal Lisa ta move den direkshon wèst, aserkando parti nan di Amérika-Sentral. E tormenta no ta un menasa pa e islanan ABC.
Fenómeno spesial: Ningun.
Perspektiva te djaweps mainta: Por lo general parsialmente nublá ku chèns pa algu di áwaseru.
Meteorólogo: Rombley


text:
Den e bolsa di balor (stockmarket) di Amsterdam, e indice AEX a cera awe cu un perdida di 10,75 porciento, un colapso real di e mercado di balor. Hasta den e crisis financiero di aña 2008, e mercadonan no a perde tanto den un dia. Inversionistanan a bende den masa awe debi na preocupacionnan riba Coronavirus y e zona di exclusion aereo pa Merca. Otro mercadonan Europeo y Mericano tambe a keda hopi afecta!
E decision di e Banco Central Europeo (BCE) di inyecta mas placa den economia, pero no di baha e tasanan di interes, a duna un push adicional den e caida aki. Esaki a resulta di ta e pio dia den net un poco mas di trinta aña pa AEX. E indice a cera riba 432.1 punto.
Por bisa, ta e di dos pio dia net pa e stockmarket di Amsterdam. Solamente durante e caia di mercado di balor di dia 19 di october di 1987, a sufri mayor perdida. E dia ey, cu un perdida di 12 porciento, a pasa pa historia como Black Monday. Durante dia, e record aki a aparece cu perdidanan di mas di 11.5 porciento. Pero na final di dia di negociacion, e mercado di balor a recupera lihe.
Un caida di 30% den 3 siman
Den tres siman, e indice AEX a cay un 30 porciento. Cu esaki, e mercado di balor di Amsterdam a perde tur su ganashinan di prijs di e ultimo 4 añanan. Wall Street tambe ta den cora intenso y a perde mas di 7 porciento den apertura, despues di cual e intercambio a cera durante 15 minuut.
Esaki tambe a sosode dialuna, despues di e reanudacion, e perdidanan a mantene halto. Dow Jones a baha un 9 porciento, desde e banconan te cu aviacion, desde construccion pa hero, desde personal temporal te na fabricantenan di alimento. Ademas, e caidanan fuerte di prijs a impulsa e bentanan automatico di accion ora cu e prijsnan a cay bao di cierto limitenan. Henter e mercado di balor a bira den un cora intenso awe, cu perdidanan superior na 20 porciento. ABN Amro y Aegon, entre otro, a perde 1/5 parti di su balor di mercado. E accionnan di aviacion tambe a wordo afecta. E participacion di Air France-KLM a registra un perdida di casi 12 porciento, pero a perde te un 15 porciento den e apertura. E fabricante di avion Airbus a perde 9 porciento. E fabricante di avionnan Boeing tabata no menos di 18 porciento mas abao den Wall Street anochi.
E miedo di ansiedad di mercado di balor, e indice di volatilidad VIX, a señala 68 punto y ta mustra inversionistanan ta mas den un estado di emocion halto. Ta e piek mas halto desde e crisis financiero di december di aña 2008. Autoridadnan di e mercado di balor di Merca a reinstitui un switch automatico anochi, un brake automatico si prijsnan den comercio minorista ta cay mas bao di 5 porciento.
Den comercio actual, esaki no ta sosode ora cu prijsnan ta cay un 7 of 13 porciento, cu e intencion di calma comercio y evita caidanan excesivo di prijs. Cu un caida di 20 porciento, ta finalisa e dia di negociacion.


text:
KRALENDIJK – Djadumingu próksimo 11 di òktober lo tin Promé Santa Komunion na Parokia di Playa parti mainta.
En bista di medidanan ku a tuma en konekshon ku pandemia di Corona Covid-19, a bini e siguiente kambio den orarionan ku por bishita Santa Eukaristia na nos parokia e fin di siman aki.
Misa Promé Santa Komunion ta parti mainta i lo bai den dos grupo, esta di 9’or i 11’or, ta pa solamente muchanan di Promé Santa Komunion i nan famia.
Nos parokianonan, bishitante di misa mainta 9or, por bini preferibel djasabra anochi 7or òf por skohe djadumingu 7or anochi.
Esaki ta un eksepshon pa e wikènt aki pa motibu di Risibimentu o Sakramentu di Promé Santa Komunion i nos ta masha gradesido pa e koperashon di nos parokianonan.
Un boka bisa otro; i laga nos mantené na reglanan stipulá i tene kuenta ku otro, higiena i distansia sosial.


text:
Philiarenske Gaari Starbucks su Barista Champion lo representá Kòrsou na Costa Rica
Philiarenske Gaari Starbucks su Barista Champion
lo representá Kòrsou na Costa Rica
WILLEMSTAD: Un strea den industria di kòfi ta preparando pa su debut internashonal, despues di a gana e Starbucks Barista Championship 2022 na Kòrsou. Philiarenske Gaari ta laborá na Starbucks Renaissance Mall, i resientemente e’la gana e kampionato nashonal, despues di a sobresalí riba tur nivel. Philiarenske a kuminsá traha na Starbucks na 2018 i ta un di e karanan popular i masha kerí na Starbucks.
“Komo un barista mi a siña mas di e trabou duru ku tin tras di kòfi, kual na su turno a hasi mi mas orguyoso di mi trabou. Partisipando na e kampionato lokal di barista mi siña masha hopi. For di dominio di mi nèrvionan i siña papia dilanti públiko te na krea maneranan nobo pa konektá ku hende. Esei enrealidat ta loke mas mi gusta di mi trabou: e konekshon ku bo ta krea ku hende. Por ehèmpel 5 aña pasá, riba mi promé dia di trabou na Starbucks mi a traha un kòfi pa un kliente, te dia di awe mi ta kòrda kon e kliente ei ta bebe su kòfi faborito. Tabata manera nos konosé otro pa años ya kaba. Te dia di awe, ainda mi ta traha su kòfi faborito kada bes ku e bishita nos.”
Vários barista a partisipá na e kompetensia e aña aki, demostrando nan abilidat den traha èsprèso (espresso shot pulling), kalentamentu apropiá di lechi (milk steaming), arte ku kòfi (latte art) i inovashon den bebida (beverage innovation). Di e manera aki demostrando tambe nan abilidat, konosementu i ekspertisio. Wanda Broeksema District Manager di Starbucks pa Aruba i Kòrsou ta komentá ku huntu ku Philiarenske Gaari di Kòrsou, Elisabel Maduro di Aruba tambe lo partisipá. Esaki ta e promé kompetensia personal despues di e pandemia. E kompetensia di aña pasá a keda hasí virtualmente.”
Komo e Kampion na Kòrsou, Philiarenske Gaari awor lo pasa pa kompetí kontra di baristanan den region Latinoamérika i Caribe na e final di LAC Barista Championship- tur esaki ku e speransa di keda koroná komo e mihó barista den region! E final di LAC Barista Championship lo tuma lugá dianan 8 pa 10 di novèmber na Costa Rica na Hacienda Alsacia, e área agríkola di Starbucks i e sede di Agronomia Global situá na Poás, Volcano ménos di 1 ora for di San Jose, kapital di Costa Rica.
“E region LAC ta masha importante pa Starbucks su legado i su futuro, nos ta kontentu i entusiasmá pa host e evento históriko aki na Costa Rica i na nos Hacienda Alsacia,”asina Tom Ferguson, presidente di, Starbucks Latinoamérika i Caribe a komentá. “Miéntras nos ta selebrá nos 20 aniversario den region, nos ta mantené enfoke riba nos kompromiso i sosten na agrikultornan lokal di kòfi, nos partnernan den frèskòt bèrdè i e komunidatnan ku nos ta sirbi.”


text:
Kon e ta funshoná pa mi
Empresa
Wak akinan kon bo por partisipá.
Kon e ta funshoná?
Partisipashon ta simpel. Sigui e pasonan akí bou òf tuma kontakto ku nos pa pregunta.
Registrá: Bo por registrá bo empresa mesora pa sertifikashon. Bo registrashon ta drenta serka Kámara di Komèrsio i Industria Boneiru. Nan ta tuma kontakto ku bo i ta referí bo na Green Destinations.
Raportá: Despues di a finalisá bo registrashon, bo ta haña informashon pa log in pa un plataforma online. Riba e plataforma akí bo mes ta yena kon bo empresa ta skor pa kada kriterio. Bo ta añadí potrèt i dokumentu komo prueba.
Evaluashon: Un tim di eksperto di nos partner internashonal Green Destinations ta evaluá e informashon ku bo a entregá. Bo ta risibí fitbèk riba e promé posibel puntonan di mehorashon i bo ta duna eventual informashon adishonal.
Ouditoria: Si for di e evaluashon resultá ku bo empresa ta kumpli ku 70% òf mas di e kriterionan, un ouditor independiente ta bishitá bo empresa pa kontròl. Esaki por na bo empresa mes, òf via un konekshon di video.
Sertifikashon: Despues di konseho a base di e ouditoria, e tim di eksperto ta disidí tokante e skor final. Kuantu strea bo empresa ta haña ta dependé di e porsentahe di kriterio ku bo empresa ta kumpli kuné.
1 STREA: Skor di por lo ménos 50%, a base di e kontestanan i dokumentunan entregá.
2 STREA: Skor di por lo ménos 75%, kontrolá den un ouditoria.
3 STREA: Skor di por lo ménos 95%, kontrolá den un ouditoria.
4 STREA: Skor di por lo ménos 75% di e 14 èkstra kriterionan, kontrolá den un ouditoria.
5 STREA:Skor di por lo ménos 95% di e 14 èkstra kriterionan, kontrolá den un ouditoria.
No ta sufisiente ainda? Bai komo empresa pa 4 òf 5 strea
Banda di e sertifikashon deskribí nos ta ofresé empresanan sertifikashon a base di e norma kompleto di GSTC. GSTC ta para pa Global Sustainable Tourism Council i e kriterionan di GSTC ta sirbi komo un norma rekonosé mundialmente pa sostenibilidat dentro di e sektor di biahe. Den komparashon ku e Sertifikashon Blue Destination regular ta añadí 14 kriterio èkstra. Esaki ta ofresé empresanan ku ya kaba tin eksperensia amplio riba tereno di sostenibilidat e posibilidat pa hasi e siguiente paso.
Pa mas informashon tokante e sertifikashon di 4 i 5 strea, wak riba wèpsait di nos partner Good Travel Guide òf tuma kontakto ku Kámara di Komèrsio i Industria Boneiru.
Registrá bo empresa
Registrá bo empresa òf organisashon direktamente akinan pa e Sertifikashon Blue Destination (i e Virus Aware Seal). Despues di bo registrashon Kámara di Komèrsio mas rápido posibel ta tuma kontakto ku bo.


text:
6 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
6 di sèptèmber ta e di 249 dia di aña (250 den un schrikkeljaar) riba e kalènder gregoriano. Ta resta 116 dia pa e aña terminá.
A sosodé[editá | editá fuente]
- 1968 - Apertura ofisial di e edifisio nobo di Sentro Pro Arte na Schouwburgweg, Willemstad i otorgamentu di e Premio Cola Debrot na e promé ganador, John Eric Gorsira.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Boneiru - Dia di Boneiru
- Swaziland - Dia di Independensia


text:
News
Wanda Broeksma President nobo
Prome president femenino
Wanda Broeksema a keda eligi como e Presidente nobo di Comite Olimpico Arubano.
Diahuebs anochi durante e Asamblea General di COA a eligi un directiva nobo pa e organisacion. COA lo tin pa prome biaha un hende muhe como Presidente, den persona di Wanda Broeksema, cu pa e ultimo cuater aña a fungi como Vicepresidente. E directiva awor ta consisti di shete persona (tabata te cu awor nuebe), di cua cuater ta hende muhe.
Esaki ta e miembronan di e Directiva pa e periodo 2021-2025:
Presidente: Wanda Broeksema
Vicepresidente: Ivan Ng
Secretaria General: Nicole Hoevertsz
2da Secretaria General: Zulema Dabian-Erasmus
Tesorero: Giovanni Bermudez
Miembro: Perlishka Lockhart-Orman
Miembro: Maarten Willems
Na luna di december e Comision di Atleta di COA ta eligi nan miembronan. E Presidente cu ta wordo eligi pa e atletanan na e momento ey ta bira miembro di Directiva di COA


text:
ORANJESTAD,Aruba
Manera anuncia un tempo pasa, sr. Luigi Bergen a tuma su retiro di Parlamento despues cu el a wordo acusa pa su ex-casa pa maltrato, un acusacion cu sr.Bergen ta mantene di ta falso. Sinembargo partido MEP a palabra reglanan di integridad halto y Luigi Bergen respetando e palabracionnan aki, a entrega su retiro boluntariamente pa por concentra riba su defensa den e caso. No tin un ley cu ta exigi esaki, y esey ta demostra cu pa partido MEP integridad no ta simplemente un palabra, sino e Partido ta pone den accion tambe.
Luigi Bergen lo no ricibi overbruggingstoelage debi cu e no a cumpli 6 luna den Parlamento, y tampoco lo bay ocupa un funcion halto den Gobierno, manera a wordo specula pa oponentenan.
Sra. Darlaine Guedez-Erasmus tabata number 17 riba e lista di MEP na 2017 y a obtene 525 voto. Darlaine ta casa y ta mama di dos yiu. El a lanta den e districto di Paradera y tabata activo den varios actividad social den bario. E tin un HBO diploma Sociaal Pedagogische Hulpverlening y a traha cu adictonan, problemanan social, problemanan den famia y ultimo dos aña a traha cu Minister Glenbert Croes riba e tereno social. Awor Darlaine lo por aplica su conocemento, experiencia y vision den e organo constitucional mas halto di Aruba.
Partido MEP ta desea Luigi Bergen tur cos bon y ta desea Darlaine Guedez-Erasmus hopi exito den Parlamento.
Darlaine Guedez-Erasmus y Dellanire Maduro lo huramenta como Parlamentario dialuna awor pa 11or di mainta. Cu e cambio aki Parlamento lo consisti di 1/3 parti di Parlamentarionan femenino.


text:
CARICOM ta mònitor elekshon na Haiti.
Komunidat Karibense (The Caribbean Community (CARICOM) lo vigilá elekshon presidensial na Haiti. A reprogramá e elekshon pa djadumingu 20 di novèmber 2016. Inisialmente elekshon na Haiti mester a tuma lugá riba 9 di òktober 2016, pero a keda reprogramá esaki debí na pasashi di orkan Matthew. E orkan a laga hopi morto i destrukshon atrás na Haiti. Dr.Steve Surujbally, presidente di Komishon Elektoral di Guyana a dirigí e mishon, riba petishon di Minister di Asuntunan pa Eksterior di Haiti, Pierrot Délienne. E otro miembronan di e mishon tin inkluí ekspertonan den maneho elektoral for di Antigua & Barbuda, The Bahamas, Barbados, Dominica, Jamaica i Trinidad & Tobago. Den e mishon tin tambe un staf di sosten for di sekretariado di CARICOM. Miéntras tantu, e Organisashon di Estadonan Merikano (Organization of American States Electoral Observation Mission (OAS/EOM) na Haiti a kompletá nan rekorido rònt Haiti. Un tim di 130 eksperto i opservadó di 24 nashonalidat, bou di guia di e anterior senador di Uruguay, Juan Raúl Ferreira, lo opservá e elekshon den tur dies departamentu di Haiti. E mishon ta inkluí speshalistanan ku ta analisá den profundidat e aspektonan mas importante di e proseso elektoral, inkluso organisashon i teknologia elektoral, registrashon elektoral, hustisia elektoral i partisipashon di hende muhé. Dia di elekshon mes OAS lo opservá e proseso for di ora urnanan habri te ora e konteo di votonan kaba. Un tim lo keda den e pais te ora ku e proseso di formalisashon di tur informashon di e elekshon na Haiti finalisá.


text:
Publiká riba 22 Novèmber 2022
Willemstad – Riba djamars 22 di novèmber, Minister Charles Cooper a risibí Sekretario di Estado, Sra. Van Huffelen na Servisio Meteorológiko Kòrsou. E meta di e bishita aki tabata pa mustra Sra. Van Huffelen e desaroyonan ku Kòrsou ta hasiendo riba e tereno di kambio di kima.
Na Kòrsou, nos a kuminsá atendé ku e trayekto di klima for di 2015 ku Kòrsou su partisipashon na e delegashon di Reino Hulandes na COP. For di tempu ei, Kòrsou ta trahando pa subi e resistensia kontra e krisis di klima.
Kòrsou tabata tin diferente adelanto konkreto. Nos a traha riba diferente tema, i resien a lanta e struktura gubernamental, den forma di e Plataforma di Kambio di Klima, pa por atendé mas mihó ku e aspekto di klima, i pa por monitoriá i stimulá partisipashon den esaki.
Pa loke ta sierto tópikonan, tin plannan traha kaba. Por menshoná maneho di energia, firmamentu di e MOU Zero emission Medium and Heavy Duty vehicles, i maneho di awa ku pronto Konseho di Minister lo trata.
Kòrsou ta prepará su mes tambe pa e fase di implementashon. Den mundu ta mira Kòrsou komo un pais riku, mirando ku nos ta parti di Reino Hulandes. Pa e motibu aki, nos no ta bini na remarke pa finansiamentu riba e tereno di klima for di diferente fondonan internashonal. Pa e motibu aki, nos mester ta kreativo. Nos ta sera aliansa ku otro paisnan pa por risibí yudansa. Tambe nos ta kompartí nos konosementu ku diferente fora pa por desaroyá konosementu. Pero esaki so no ta sufisiente.
E mundu internashonal ta mustra nos bèk na Hulanda komo pais ku por finansiá Kòrsou, i nos mester yega na diskutí e tópiko aki tambe. Minister Charles Cooper ta spera ku atraves di e komberashon, huntu ku e miembronan di e Plataforma di Kambio di Klima Kòrsou, lo yuda pa krea konsiensia i pone e rekisitonan na lugá pa por sigui diskutí riba e tópiko aki.


text:
Expectativanan pa e reunion historico tocante ley di supervision
Dia 27 di augustus 2015 Parlamento di Aruba lo trata e ley di CAft, cu ta regla supervision financiero di Hulanda riba e finansas di pais Aruba.
For di hopi expresionnan haci door di parlamentarionan di MEP y PDR, tin e espectativa cu tur e parlamentarionan aki (8) lo vota contra e ley. Diasabra (2 augustus 2015) lider di MEP Evelyn Wever-Croes a anuncia un accion 'Awor t'e Ora' y hunto cu su coleganan di partido a haci un yamada na Pueblo pa presencia e reunion en cuestion (paden y pafo di Parlamento). Segun MEP e minsternan di Gabinete Mike Eman II mester entrega nan retiro. Den un otro comunicado sra. Wever-Croes ta splica dicon, segun MEP, e ley di CAft no ta bon pa Aruba.
Algun lider di sindicato tambe a anuncia cu, si e ley di CAft wordo aproba, lo tin accion(nan) na caminda.
Pa loke ta trata e 13 parlamentarionan di AVP, ta menos obvio con cada un lo vota. Den un comunicado di lider di fraccion AVP Rene Herdé por lesa cu fraccion AVP no a caba di fiha nan punto di bista riba e ley. Na mesun momento e comunicado tambe ta mustra di ta duna e fundeshi pa argumenta aprobacion di e ley. Si sr. Herdé yega na e conclusion cu e lo aproba e ley, esaki no kiermen cu tur parlamentario di AVP tin cu haci mescos. Cada parlamentario, sin importa e fraccion y color politico, ta liber pa vota segun su propio consenshi, y cada un ta carga tur responsabilidad pa su voto individual den Parlamento.
Bienestar di Pueblo vs. bienestar di partido vs. bienestar propio
Hopi ta esnan cu no tin fe den nos Parlamento pa motibo di e aparencia di ta un stempel-parlement. Hopi tin e espectativo cu parlametarionan di AVP no lo tuma un decision basa riba e bienestar di Pueblo, pero lo vota na bienestar di nan partido/Gobierno, y/of nan propio posicion como parlamentario, y/of nan futuro politico. Esaki pa motibo cu revocacion di e ley di CAft por tin consecuencianan negativo pa AVP. Na final no lo ta e speculacionnan aki cu ta conta, pero e decision cu e parlamentarionan mes tuma.
Klik aki pa lesa tocante e desbalansa entre Parlamento y Gobierno, cu por ta un base principal pa un stempel-parlement.
Tactica
Kisas ta wishful thinking, pero ohala parlamentario- y ministernan keda al caso durante e reunion publico y debati seriamente riba algo asina impactante pa nos pais. Esnan cu ta sigui reunionnan publico di Parlamento pa hopi tempo por ripara varios tactica cu ta wordo usa pa desvia for di e esencia di un ley:
- Desviacion cu atakenan personal y/of irelevante; si ta asina necesario pa haci atakenan personal, por haci’e un otro caminda. Den Parlamento parlamentarionan tin cu representa y defende Pueblo, y controla Gobierno, mientras cu ministernan tin cu responsabilisa nan mes na Parlamento y duna contestanan completo y al caso. Presidente di Parlamento por instrui parlamentario- y ministernan pa keda al caso y no desvia.
- Evita papia di cierto aspecto esencial, den e caso aki e perdida di autonomia; e aspecto di autonomia ta crucial. Aceptacion di e ley lo mester di hustificacionnan serio pa cu e perdida di autonomia. No por ignora e aspecto aki.
- No hiba palabra, no haci pregunta; pa un ley asina importante, ta di spera cu tur parlamentario haci uso di e instrumentonan na nan disposicion pa haci nan trabou debidamente y representa Pueblo dignamente. Preguntanan por wordo haci na e ministernan, y mester crea y participa na un debate sano. Tambe mester splica y hustifica nan decisionnan, pa Pueblo por analisa y saca nan propio conclusion. No ta por nada cu e ta un reunion publico.
- Exagera y/of no papia e berdad; Pueblo kier e berdad. Exagera loke ta bon of malo, no ta contribui na e meta di e reunion, y ta un mal uso di e tempo limita cu cada parlamentario ta haya pa hiba palabra.
- Culpa otro; e chens ta grandi cu nos lo scucha hopi di pasado. Na hopi ocasion ministernan y parlamentarionan di AVP ta culpa Gabinete Oduber 3 y 4 (2001-2009) pa loke no ta bon awo, y parlamentarionan di MEP ta defende y/of elogia Gabinete Oduber, y/of bay mas leu y papia di Gabinetenan di Henny Eman prome cu 2001. Tambe ya caba miembronan di AVP ta culpa MEP di a percura pa Cft supervisa Aruba (si un gobierno cu 13 asiento no por para un partido den oposicion cu 7 asiento di “bin cu Cft”, algo no ta cuadra). Lo ta bon si ministernan y parlamentarionan no para culpa otro, y enfrenta e realidad di e ley di CAft.
Klik aki pa lesa/download e ley di CAft , memorie van toelichting, conseho di Raad van Advies y mas documeto relaciona cu CAft.
Klik aki pa lesa/download e protocolnan relevante cu Gabinete Mike Eman I y II a firma cu Hulanda.
Pa mas informacion, klik pa lesa: 'Aruba mester ta contento cu CAft?' y 'Parlamento lo tuma decision historico pa cu Aruba su autonomia'.
Expresionnan haci den e articulo aki no necesariamente ta refleha opinion di ArenaPoliti.co


text:
Ruman nan Groters a start
Jordy y Patrick a cuminsa cu nan competencia na Barranquilla
Despues cu diabierna Aruba a logra su prome medaya den e deporte di natacion. Awe a toca turno na e ruman nan Groters. E prome pa mira accion tabata Jordy Groters den 100m pecho, di cual el a termina na di 4to lugar cu un tempo di 1:04.27 y ta clasifica asina pa e B Finale. Algun rato despues Patrick Groters tabata cla pa drenta piscina den 200m combina, cu e ta termina cu un tempo di 2:05.08 y kedando na segundo lugar den esaki. Cu esey Patrick ta logra un spot den e Final.
Ambos atleta lo mira accion un biaha mas awenochi, na momento cu e round final inicia pa 7’or di anochi.


text:
Diasabra atardi famia Ling a keda contento cu porfin nan a topa nan mascota stima. Un porco cu desde chikito a bira nan mascota. Awe e mascota Pablito Ling ta un porco grandi cu keto bay ta hopi stima pa famia Ling. Riba 24ora a pone e publicacion cu e ta perdi. Desde diaranson nan ta buscando su paradero.
El a sali for di nan propiedad na e cunucu. Nan no a stop cu e buskeda. Finalmente diasabra a logra haya e tip valioso danki na e publicacion di 24ora. A topa mascota Pablito den un mondi drumi. E no por a sali debi cu e tabata rondona di cadushi cu tuna. Finalmente basa riba e yamada a logra yega na Pablito.
Cu machete den man a logra habri e caminda. A logra tambe pa yud’e lanta. Pablito awendia ta un porco hopi pisa. Asina cu el a lanta a pone su acesorio pa move cu ne y bay cu ne bek na e cunucu cu ta su hogar. Famia Ling ta gradici tur hende cu a yuda cu e buskeda y e yamada cu a haci nan tur feliz diasabra atardi. Ya e famia e dicidi cu ta bay pone un chip riba nan mascota Pablito Ling pa asina evita cu e por perde asina largo den futuro.


text:
Chelele - Conversa. English: chitchat
Chichi - Un nomber (of titulo) pa e yiu muher mayor di cas.
Chumbo - Un objeto (mayoria bes traha di Lood) cu ta wordo husa den piskamento, pa causa e ansue pa sink. English: Sinker
Coco -
- Un simiya di un mata
- un objeto cu ta wordo husa pa skep awa pa bebe
Cododo - Un reptiel color blauw. English: Cnemidophorus arubensis
Comper - Un titulo cu ta wordo husa entre un persona su mayornan y su padrino. Mi padrino ta mi tata y mi mama su comper.
Cosecha (cosechá) - E proceso di colecta y warda e productonan di matanan for di e planashon. E maishinan ta na bandera caba, aki un par di siman nos por cosecha. English: Harvesting
Cosecha (Cosécha) - Producto di plantashon; Mi ta kere cu e anja aki si nos ta bai tin un bon cosecha English: Harvest
Culio - Nervioso. English: Cold feet
Cuña - Ruman muhe di un persona su casa. English: Sister in law


text:
natacion artistico
-
Lima2019
Kyra y Abigail na di 7 lugar
Panam Games 2019: Kyra Hoevertsz y Abigail de Veer a logra un di 7 lugar den e rutina tecnico. E…Read More »
-
Barranquilla2018
Brons pa Kyra y Abigail
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki…Read More »
-
Barranquilla2018
Medaya di Brons den Natacion Artistico
Nos ta comparti mas imagen di e Natacion Artistica caminda Kyra Hoevertsz a gana medaya di brons awemainta aki na…Read More »
-
Barranquilla2018
Natacion Artistico a cuminsa na Barranquilla
Natacion artistica a inicia cu nan competencia awe mainta aki na e Weganan Centroamericano y del Caribe Barranquilla 2018. Caminda…Read More »
-
Barranquilla2018
Weganan di Barranquilla ta sigi
Weganan Centroamericano y del Caribe Barranquilla 2018 a continua awe cu training di e disciplina di Natacion Artistica. E duo…Read More »


text:
Realmente impactante tabata e intervencion di Minister di Husticia, sr Andin Bikker, durante tratamento di presupuesto supletorio 2019 recientemente pa loke ta criminalidad aki na Aruba. Parlamentario pa fraccion di AVP, sr Arthur Dowera a mustra cu na momento cu comunidad…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Chanique Rabe di Namibia a keda corona como Miss Supranational 2021 den e certamen organisa na Amphitheater Strzelecki Park na Malopolska, Polonia. Rabe ta e prome miss africano cu ta gana e titulo despues di a vence 57 aspirante di rond mundo. E certamen internacional tabata programa originalmente pa organisa su 12 edicion fin di aña pasa, pero e pandemia di COVID-19 no a duna e organisadornan otro opcion cu pospone e competencia, extendiendo e reinado di e reina Anntonia Porsild di 2019 pa casi un aña.
E aña aki e certamen a lansa un campaña nobo, celebrando e damanan como ‘ambicioso’ y ‘inspirador’. Karla Acevedo di Puerto Rico a keda nombra como e Prome Finalista, mientras cu e puesto di Segundo Finalista a bay pa Thato Mosehle di South Africa. Valentina Sanchez di Venezuela a haya e titulo como di tres finalista y Eoanna Constanza di Republica Dominicana a cera e circulo di e ganadornan como di cuater finalista.


text:
Steven Spielberg
Steven Allan Spielberg (n. 18 di desèmber 1946 na Cincinnati) ta un direktor di sine, skibido di sine, produktor, diseñador di wega i ehekutivo. Ku un karera ku ta span 4 dekada, Spielberg su pelikulanan a kubri hopi tema I genero. Spielberg su prome pelikulanan sciense-fikshon ta wordu mira komo e norma den sine grandi Blockbuster. Den e delaster añanan, su produkshonnan a kuminsa adresa kosnan manera e holocaust, sklabitut, guera i terorismo. E ta konsidera un di e tradonan di sine mas influensial na mundu den e historia sinematografiko. Tambe e ta un di e fundadónan di e studio di sine Dreamworks.


text:
Politics
Home Politics
Minister Dangui Oduber A GRADICI E EMPLEADONAN DI DVG Y DUNA NAN RECONOCEMENTO
ORANJESTAD – Diabierna atardi Minister di Turismo y Salud Publico Sr. Dangui Oduber tabata hunto cu empleadonan di DVG pa asina gradici nan pa...
MINISTER ENDY CROES A REUNI CU ARUBAANSE VOETBAL BOND (AVB).
ORANJESTAD: Diamars ultimo, Minister Endy Croes a reuni cu presidente di Arubaanse Voetbal Bond (AVB), sr. Randolf Lacle. Durante e reunion a dialoga tocante...
MINISTERIO DI HUSTICIA Y ASUNTONAN SOCIAL – REACCION CASO HOBEN ARTEAGA (QEPD)
Ministerio di Husticia y Asuntonan Social a tuma nota di varios relato y informacion cu ta pasando rond a traves di diferente plataformanan social...
MINISTER ENDY CROES A REUNI CU REPRESENTANTENAN DI SAN NICOLAS BUSINESS ASSOCIATION.
ORANJESTAD: Siman pasa, Minister Endy Croes a reuni cu presidente nobo di San Nicolas Business Association, sr. Errol de Freitas y sr. Andy Hernandez....
Minister Rocco Tjon: A REUNI CU SRA. MONIQUE MOS DEN CUADRO DI IMPLEMENTACION...
ORANJESTAD - Recientemente, Minister di Husticia y Asuntonan Social Rocco Tjon a reuni cu Sra. Monique Mos, hende ta forma parti di e ekipo...
Encuentro di Minister di Finansa y Minister President cu un grupo grandi di studiante...
Durante su bishita di trabao na Hulanda recientemente, Minister Xiomara Maduro tabata tin e placer di por a topa cu studiantenan na Hulanda. E...
PROME MINISTER EVELYN WEVER-CROES A REUNI CU MINISTER PRESIDENT DI HULANDA RIBA E TEMA...
ORANJESTAD - Recientemente Prome Minister Evelyn Wever - Croes a atende un reunion hopi importante na Catshuis riba e tema di sclavitud. E reunion...
Parlamentario Alvin Molina (MEP): Siguridad na Aruba mester keda garantisa
Pa cuminsa mi kier manda palabranan di profundo condolencia na famia y sernan keri di e victimanan di violencia den e dianan cu a...
Parlamentario Marco Berlis (MEP): Caso Avestruz ta sigui otro siman december 12-14!
E defensa di tur sospechosonan lo haya e oportunidad di presenta nan defensa dilanti mesa berde. Dialuna otro siman, december 12 te cu diaranson 14...
Minister di Xiomara Maduro a atende Seminario “Honra Bo Compromiso cu Integridad”
Den cuadro di e Siman Nacional di Integridad na pais Aruba, Minister di Finansa y Cultura Sra. Xiomara Maduro a atende e Seminario “Honra...


text:
Siglo 20
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Siglo 20 (tambe siglo binti òf siglo XX) ta kuminsá dia promé di yanüari 1901 i ta kaba dia 31 di desèmber 2000.[1] Siglo 20 ta e di dies i último siglo di e dos milenio den kalènder gregoriano.
E periodo aki tabata dominá pa susesonan importante ku a definí e era moderno: e pandemia di grip spaño, e promé i di dos Guera Mundial, armanan nuklear, energia nuklear i e eksplorashon espasial, nashonalismo i dekolonisashon, avansenan teknológiko i konfliktonan di guera friu i e posguera. Tur esakinan a modifiká e struktura polítiko i sosial di e planeta.


text:
Kurso di beibel na Sentro di bario Souax
Kurso di beibel na Sentro di bario Souax
Fundashon Pro Souax ta anunsiá na habitantenan di Souax i bisindario i otro interesadonan ku djárason 4 di mart próksimo, ta start un kurso nobo di beibel.
Un kurso lo ta riba djárason di mitar di 11 mainta pa 12’or di di mèrdia.
Fechanan di e kurso aki ta: djárason 4, 11, 18, 25 di mart 2020 i djamars 31 di mart 2020.
E kurso ta na enkargo di Pastor Bernard Sylvien kende lo trata e temanan:
– Arepentimentu
– Nifikashon di Fe
– Kon pa studia beibel
– Kiko ta e iglesia di Tèstamènt nobo
– Denominashon
Partisipashon na e kurso di beibel ta grátis i un i tur ta bonbiní. Un petishon na tur partisipante pa si nan tin un beibel por fabor bini kuné. Pa partisipashon no mester inskribí, simplemente presentá djárason 4 di mart 2020, mainta mitar di 11 na Sentro di bario Souax.


text:
Riba 11 febrüari 1973 a inougurá riba Gomezplein e estatua di dr. Moises da Costa Gomez. Nos gran Elis Juliana na okashon di inougurashon di e estatua a skibi un poema den kua e ta rekordá nos ku apesar ku Dòktor no tei mas, e ta sigi papia ku nos.
Na Plaza Gomez, un hòmber riba un pilá ta bisa nos un kos.
Tempu e tabata karni, palabra tabata su spada.
Awor ku bròns ta su rekuerdo, e ta papia ku señal.
Paga tinu mi rumannan! No kore bai dilanti sin tene kuenta ku bo tras.Elis Juliana 12 febrüari, 1973
Mi por añadí ku ta solamente esnan ku ke tende lo por rekonosé e señalnan. I, ta parse ku hopi ku a bisa ku nan ta Gomista ‘de pura sepa’ awe no ta ni sikiera interesá pa skucha su palabra i señalnan.
E estatua di Dòktor a keda inougurá riba 11 februari 1973 riba Gomezplein ku te 1968 tabata yama Gouverneur Helfrichplein.
E estatua a keda trahá na Italia. Hinter e idea di e estatua tabata di Komishon Pro Estatua bou di liderazgo di Arthur ‘Tula’ Jesurun.
Fin di 2009 Fundashon mr. dr. M.F. da Costa Gomez a finansiá e mudansa di e estatua pa un lugá mas visibel riba e plenchi.
Pa mas informashon riba e gran emansipadó polítiko di Curaçaosche Rooms Katholieke Partij i Partido Nashonal di Pueblo wak http://alexdavidrosaria.blog/2020/10/23/ken-tabata-doktor/
Willemstad, Curaçao


text:
Chiara ta biaha pa Tunesia
Atleta Chiara Petrocchi a biaha pa Tunesia, Africa unda e lo ta buscando su clasificacion pa e Weganan Olimpico Hubenil Buenos Aires 2018.
E unico oportunidad pa yega e Weganan Olimpico Hubenil 2018 a presenta pa e prospecto grandi di taekwondo esta Chaira Petrocchi. Awemerdia e medayista di Oro den e Weganan Suramericano Hubenil 2017 a sali pa Tunesia, Africa unda e lo bringa den e campeonato mundial hubenil di taekwondo y lo sibri alabes como un torneo clasificatorio pa e Weganan Olimpico na Buenos Aires, Argentina. Mester bisa si cu prome Chiara lo bringa un torneo grandi den e Open di Spaña pa despues bringa den e campeonato mundial na Tunesia.
Nos di COA y Aruba completo ta desea e atleta Chiara Petrocchi y coach Teofilo Rodriguez tur clase di exito na Spaña y Tunesia.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Nos ta anuncia fayecimento di:
Esmeralda Alicia Maduro
*20-11-1962 – †14-04-2022
Na nomber di su:
Yiunan: Jessica Fingal y Axel Fandino y famia
Edsel Fingal y Sharissa Gonzalez y famia
Arnalda Fingal y Kenrick Van den Berg y famia
Nieto(a)nan: Candace Fandino, Ezequiel Fandino, Edilianne Fingal y Ezabella Fingal
Mama: sra. Placida Kransen
Tata: †sr. Alexio Maduro
Su amiga stima y di confiansa: Chacha
Rumannan: Miguel y Eva Maria Maduro y famia
Vilma de Cuba y famia
Miguel Maduro y famia
Sixto y Rona Maduro y famia
Maria de Mercedes y Cedrick Kock y famia
Leoberto y Dorothy Maduro y famia
Randy Maduro y Mirla Geerman y famia
Sobrino(a)nan, Sobre sobrinonan, Omo y tantanan, Swa y cuñanan, primo y primanan, amigo y amiganan.
Su hefe: sr. Ravee Boolchand Nandwani y famia.
Tur su coleganan di Boolchands en especial sra. Vivian y esposo, demas amistades y conocir.
Demas famia: Maduro, Fingal, Kransen, de Cuba, Kock, Geerman, Diaz, Loefstok, Salas Tromp.
Despensa nos si den nos tristeza nos por a lubida un of otro persona.
Oportunidad pa condolencia ta tuma lugar dia 22 di April 2022 na Aurora Funeral di 7 or di anochi pa 9 or di anochi.
Ta invita pa e acto di entiero lo tuma luga diasabra 23 di April 2022 na Misa Inmaculada Concepcion na Santa Cruz di 11’or pa 2’or di merdia, despues lo Sali pa Santana catolico Sta. Maria na Sta. Cruz.
Ta lamenta cu no ta ricibi bishita despues di entierro na cas.


text:
Aruba no a keda afo cu e plan pa vacuna su hendenan, mescos cu mayoria pais na mundo. Gobierno ta escalando e mercadeo pa haya mas tanto hende vacuna cu ta posibel. A tuma nota cu hasta companianan priva ta menasando nan empleadonan pa nan tuma e vacuna y bin cu prueba di esaki, sino nan ta perde nan trabou. Otro banda tin hende cu ta pro e vacuna ta balotando y bully esnan cu ta contra e vacuna. Na Aruba tin un presion enorme actualmente riba esnan cu no kier vacuna. Niun caminda ta tende politiconan, cu si ainda nos hendenan tin e libertad pa haci nan escogencia. No ta tende niun politico, duna su opinion basa riba sciencia pakico e vacuna lo ta miho cu un persona su sistema inmunologico. Cual e grupo cu ta contra ta basa su mes. E grupo di hendenan na Aruba cu no lo vacuna, ta hiba e certesa cu e vacuna actual ta debilita e sistema inmunologico original di por combati tur virus of variantennan cu lo aparece. E grupo di Arubianonan cu ta contra e vacuna, tambe ta hiba e pensamento cu naturalesa ‘Healthy Lifestyle’ mes ta hisa e sistema inmunologico y ademas cu ayudo di yerbanan herbal ‘remedi tera’ mes por juda e curpa bringa contra Covid 19. E grupo di Arubianonan cu no kier vacuna, kier pa gobierno sali y duna respet na e derecho cu nan tin. Pa descurasha companianan y otro hendenan pa STOP imediatamente cu nan menasa di kita trahado for di trabou cu no kier vacuna. Pa STOP cu bullying. Pa respeta cada hende cu ta biba riba e baranca aki nan opinion y nan derecho y libertad di escogencia. Aruba ta un pais liber di opresion politico, ban no cuminsa awor pa motibo di un vacuna.. Eleccion ta den porta y opinion di tur hende ta conta.. Asina e grupo cu ta contra di vacuna, cu ta conta di mas cu cientos di persona aki na Aruba ta sinti. Pa respeta nan opinion y decision, mescos cu nan ta respeta e opinion y decision di esnan cu ta pro e vacuna. Ademas no tin nodi haya miedo di esnan no vacuna y tur e muchanan bow di 18 aña, si echt bo ta kere cu e vacuna lo libra bo di e virus. Pues no laga nos no bira enemigo di otro, menos cuminsa un polemica pa
motibo di un vacuna. Aruba ta di nos tur y hunto den armonia y paz nos lo vence cualkier tipo di menasa cu ta bin di afor. No laga nada dividi nos. Nos tur tin e mesun derecho y libertad, ban respeta otro. Den nomber di tur esnan cu ta contra pa tuma e vacuna. Cual ta demasiado pa menciona .. Danki tambe !


text:
Desde 6 di maart ta reduci e termino di tramite y ta cuminsa haci entrega di carnet di permiso.
ORANJESTAD – Desde 6 di maart DIMAS lo tin un proceso nobo unda cu awor e cliente ta haci su cita online y e ta bin DIMAS riba e dia y ora cu e tin cita. E ta haci su entrega di documentonan rekeri y su permiso lo wordo procesa dentro di un termino di 2 siman y na final, si esaki sali positivo e lo ricibi esaki den forma di un carnet.
Tambe tur esun nan cu tin un peticion ya den tramite y cu ta yegando na un final aworaki y pa cual a tuma un desicion postivo, e cliente lo ricibi esaki den forma di carnet.
“DIMAS ta hopi contento di a logra bay na e next level unda cu lo trata tur locual ta peticionnan pa un permiso di extencion di estadia na Aruba dentro di algun siman y cu tempo ta spera di por bay cu esaki te na un servicio di un dia (same day service).”
Tur locual ta peticionnan entrega na luna di maart, cu ta un prome peticion of un peticion pa un cambio di sea meta di estadia of funcion lo wordo procesa den un termino di 1 luna.
Esey ta e cambio cu a tuma lugar entrante maart. E carnet lo wordo entrega hunto cu e permiso riba papel. Riba e permiso ainda tin para e condicionnan y riba e carnet tin e informacion nan basico manera nomber, tipo di permiso, pa cuanto tempo y cu esaki e persona por mustra facilmente cu e ta legal na Aruba y un tercero por wak di biaha kico ta e condicionnan bou cual ela haya e permiso, por ehempel si ta un permiso di famia of trabou.
Di e forma aki DIMAS ta sigui innova y mehora nos servicio na publico.


text:
Aruba ta sigui invicto den Grupo B di Liga C di CONCACAF Nations league 2022-2023 cu nan victoria contra Saint Martin 3-0 na e Stadion Rignaal Jean Francisca na Willemstad, Curacao. Benjamin Maria ta gana un penalty pa Aruba ora cu Jason Maccow ta ranke y bente abow di 13 minuut, pero portero jordan Etienne ta salba e tiro di maria y alaves e tiro di Franklin Lewis. E portero di Saint Martin no por a stop Terence Groothusen di anota un doblete den 10 minuut, e prome un cabesaso y e di dos un tiro cu su pia links danki na un asistencia di Rensel Bryson.
Den segundo mitar Saint Martin tabatin oportunidadnan, pero portero Eric Abdul ta para un cabesaso cu un tremendo salbacion den di 80 minuut.
Dia 9 di juni Aruba lo enfrenta Saint Kitts and Nevis, akinan e highlights dje partido:


text:
Un dama ta konta 2 eksperensia ku el a eksperensia algu mas ku 10 aña pasa, na un edifisio, tempu restorant Capriccio tabata aya. “Tempu mi tabata laborá na Capriccio Restaurant, situá pega ku kaya grandi, awor pariba di Luciano. Mi tabata bai trempan mainta. Hopi hende ta bisa einan tin spiritu. Nan ta bisa bo ta sinti algu kayente, sinembargo no ta mira nada. Trahando mi ta tende kos zona, sinembargo momentu mi tuma nota i sali pafó di e edifisio no ta mira nada. 1 yanüari 2007 momentu mi a yega trempan mainta, i a sera mi kurpa paden i kuminsá mi tarea. Mi a tende un hende flùit den mi orea hopi fuerte. Mi a spanta i no a move. Despues mi a tuma nota di algu. Nan a bisami ku ta un hòmber e ta i nan sa eksperensi’é na diferente okashon. Den tempu di kuaresma mi no ta gusta kana mi so anochi. Manera nan ta bisa diabel ta los i hende ta topa kos straño sigur despues di 12 di anochi pa mardugá.
1994
Mi a yega kas un bia mardugá, e tempu aya mi tabata biba dilanti di ‘Kooyman’, awor djis pega kaminda ta ‘Kentucky Fried Chicken’. Mi a drenta kas i solo tabata bahando. Pues no tabata skur. Mi a drenta kas i algu a dalmi den kara mandami suela. Momentu mi a lanta bèk, no tabatin nada. E anochi mi no por a drumi. Mi ta un persona ku hopi miedu,” e señora a konta.


text:
17 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
17 di sèptèmber ta e di 260 dia di aña (261 den un schrikkeljaar) riba e kalènder gregoriano. Ta resta 105 dia pa e aña terminá.
A sosodé[editá | editá fuente]
- 1925 - Na Kòrsou a lanta e klup di fùtbol CSC Trappers ku na 1942 ta kambia nòmber pa Sport Unie Brion-Trappers (SUBT)
- 2020 - Curaçao Plaza Hotel na Kòrsou a wòrdu bendi na vindishi na Algemeen Pensioenfonds (APC).
A nase[editá | editá fuente]
A fayesé[editá | editá fuente]
- 2019 - Cindy Kerseborn (62), investigadó i dokumentalista surnameño-hulandes.


text:
Departamento di Naturalesa y Medio Ambiente (DNM) ta pidi pueblo su colaboracion relaciona cu posibel neishinan di shoco y shoconan cu por ta biba den e naturalesa di e barionan rond di nos isla. Ultimamente tin un cantidad grandi di casonan relaciona cu e neishinan di Shoco cu pueblo ta raporta na DNM directamente of via Infraruba.com. Considerando cu e shoco ta un especie protegi y ademas ta bay drenta den nan temporada di broei, nos di DNM ta pidi pueblo encaresidamente su cooperacion pa cu e registracion di e neishinan existente.
DNM ta trahando un database pa locual ta trata e shoco. Di e manera ey nos lo sa unda tur tin neishi di shoco of e shoco mes. Si en caso bo wak un shoco of neishi di shoco, sea asina bon di pasa e informacion aki pa DNM. No ta importa si ta neishi, un shoco so, of mas shoco. Tampoco no ta importa si e ta den un area cu su neishi ta na peliger of no. E ta importante pa nos registra unda tin neishi y/of presencia di shoco.
E informacionan aki ta importante pa por monitor y yuda nos inventarisa. Asina nos por minimalisa e risico cu nan por disparce y na mesun momento sigura e shoco su existencia. Tambe e informacion aki ta entre otro valioso den cuadro di desaroyo balansa di nos pais. Esaki por yuda por ehempel den uzo di tereno of otorgamento di tereno por ehempel ora di verkaveling, pone caminda etc.
Nos shoco, su nomber scientifico ta Athene cunicularia arubensis, e ta un subespecie endemico na Aruba y nos simbolo nacional. E poblacion di e shoco ta disminuyendo den e ultimo decadanan y awo ta den peliger local. E menasanan ta inclui desaroyo di mas y e boa, cu ta un especie invasivo na Aruba, cu ta come e shoconan. Shoco ta alimenta su mes cu insectonan y bestianan chiquito y lastrero. Nan ta biba den buraconan den tera of sero di santo y riba tereno cu vegetacion abou. E shoco di Aruba ta un especie protegi pa ley y nos kier haci nos maximo esfuerso pa sigui proteg’e y nan habitat. Pero, esaki nos por logra unicamente cu colaboracion di un y tur.
Di antemano danki pa boso cooperacion. Por meld neishinan via telefon 584-1199 puntra pa sra Yesenia (Yessy) Farro Arends of Yahaira Jansen Geerman. Tambe por meld esaki via e plataforma Infraruba.com riba e tab medio ambiente/playanan, y yena e formulario.


text:
E tendencia global ta enfatisa ariba e concepto di desaroya ‘21st Century Skills’E terminologia aki di 21st Century Skills ta encera conocemento y habilidadnan esencial pa e exito den trabounan den e añanan venidero.
Un di e habilidadnan aki ta comunicacion. Pa motibo di e velocidad den avance tecnologico globalmente, nos forma di comunica a transforma considerablemente y comunicación virtual a bira parti di nos bida diario.
Sin embargo, tin un diferencia significante entre comunicacion personal y comunicacion digital. Esaki ta motibo di nos invitacion na bo persona pa asisti na nos siguiente workshop dia 10, 11 y 12 di maart, for di 8pm te 10pm.
Unda nos lo ilustra e innovacion nan den comunicacion y comparti cu tur participante tecnicanan con pa comunica mas efectivo den un mundo digital y asina desaroya un di e habilidadnan esencial di siglo 21.
E comunication workshop aki lo wordo facilita door di young professional Marilis Becker kende ta innovation officer na Arubahuis y EU-Aruban innovation liaison. Marilis ta dedica riba e aspecto di innovacion pa e desaroyo socioeconomico pa Aruba y por medio di e workshop ta promove e desaroyo di nos comunidad. Join nos pa 3 creative sessions! Registra awor mes!https://www.mep.aw/registra.html
Nos invitacion na bo persona pa asisti na nos siguiente Creative Workshop.: 10, 11 y 12 di maart: 8pm te 10pm. E communication workshop aki lo wordo facilita door di young professional Marilis Becker kende ta innovation officer na Arubahuis y EU-Aruban innovation liaison.
Marilis ta dedica riba e aspecto di innovacion pa e desaroyo socioeconomico pa Aruba y por medio di e workshop ta promove e desaroyo di nos comunidad. Durante e workshop aki nos lo ilustra e innovacion nan den comunicacion y comparti cu tur participante tecnicanan con pa comunica mas efectivo den un mundo digital y asina desaroya un di e habilidadnan esencial di siglo 21.


text:
“Nan no a duna nos aviso pa nos bay, simplemente nan a cuminsa tira cu nan arma”, esey ta reaccion di varios manifestante na Myanmar. E represion di protesta contra e golpe di estado na e pais, segun testigo y organismo internacional manera ONU a bira mas violenta.
Por lo menos 38 persona a fayece na e pais, ONU a bisa cu ta e dia mas sangriento. E organismo ta estima cu e number di fayecido ta na 50 persona y mucho hende herida. ONU a bisa cu tin 1200 persona deteni for di e levantamiento militar, y cu caso di famia no tin noticia.
E ciudadano di Myanmar a protagonisa manifestacion masico y acto di desobediencia civil pa henter e pais desde cu militar tuma e poder pa forsa y aresta na lider electa, Aung San Suu Kyi. A pesar di violencia, diversa persona lo cuminsa na reuni pa celebra protesta na varios ciudad.
“Nos sa cu semper por dispara y asesina cu fuego real pero no tin ningun sentido permanece vivo bou hunta militar, nos ta escoge e caminda peligroso pa logra huy”. asina a splica activista Maun Saung Kha di agencia di Reuters. Testigo y organisacion di e pais a denuncia cu e forsa di siguridad ta disparando cu arma di candela. Dos adolescente di solamente 14 pa 17 aña di edad, ta den esnan cu a fayece
E militar no ta duna ningun comentario di e mortonan raporta. E hunta di poder ta abou di argumento di un supuesto fraude na eleccion general di november, kende a gana e partido di Aun San Suu Kyi, e luga nacional pa democracia.
E forsanan arma no a presenta ningun prueba di acusacion y ora di tuma e poder a reemplasa e comision electoral y promete comicio nobo den un aña.


text:
Tras un serie di temblor cerca di Nueva Zelandia, e Oficina Nacional di Emergencia di Ministerio di Interior y Siguridad Publico di Chile (Onemi) a eleva su nivel di alerta di tsunami na cora, segun comunicado emiti.
Onemi y Servicio Hidrografico y Oceanografico di Armada di Chile (Shoa), nan a declara un estado di precaucion pa e litoral di e pais. E estado di precuacion ta indica cu ta existi e posibilidad di un tsunami na zona costero y posibelmente por yega na muro di contencion y caminda costero.
E decision a tuma despues di un alerta fuerte di temblor di 8.1 cu a sacudi Nueva Zelandia, nan a cancela un alerta geel declara anteriormente. Posteriormente, Onemi a cancela e madruga incluyendo teritorio antartico, Isla di Pascua y Isla San Felix.
Riba un comunicado a bisa cu e resto di teritorio nacional ta mantene cu estado di precaucion. Peru, Panama, Costa Rica, Nicaragua y México tambe ta bou menasa di tsunami, na acuerdo cu e sitio web tsunami.gov.


text:
ORANJESTAD, Aruba: E organisacion di HammerSharks Baseball a ricibi un yamada for di Frans Solognier dunando e noticia cu e organisacion lo ricibi bala di baseball como donacion. E donacion aki a bin di parti coach Nelson Zapata, kende recientemente a forma parti di un Showcase aki na Aruba cu peloteronan di Venezuela.
E donacion aki a trece un alegria y e Organisacion di HammerSharks Baseball ta hopi agradecido di curason pe donacion aki. Den e deporte aki bala ta hopi importante y ta algo cu semper mester di dje pa practica. Na veld di Calabas coach di HammerSharks Baseball a ricibi den e batting cage Jersey pa cada mucha cu tabata t presente. Tambe a keda entrega na e coach 2 hemchi di bala, di cual lo bay haci un bon uzo di nan ya cu pronto no lo tin solamente e team 11/12 pero awo lo funda team 13/14.
Si tin mucha interesa pa practica e deporte di baseball, tin algun luga den tur categoria cuminsando desde 5/6 te cu 13/14. Mayornan cu tin yiunan interesa por pasa despues di vakantie na veld di Calabas pa inscribi, por subi e pagina di Facebook of por tuma contact cu Shediah Baroud-Akkari na 592-9280.


text:
E Cashi Magico, e obra teatral cu musica di Cas di Cultura, cu ta anda cu e topico di bullying, sea bo mes, stima bo mes y acepta otro, lo conoce su ultimo funcionnan dia 27 di November pa 3pm y 6pm. Esaki ta un oportunidad cu mayornan por tuma, pa habri e conversacion di topiconan cu nan yiunan, di 6 aña bay ariba, cu tin biaha no ta facil pa start. Kico kiermen tolerancia, kico kiermen stima bo mes, kico kiermen tin gusto diferente cu otronan y con nos por prepara nos yiunan pa ta hoben y despues adulto cu ta acepta y respeta su prohimo, apesar cu e ta un persona ful diferente cu’ne.
E Cashi Magico ta bou direction di Joan Danies, cu den pasado a yegi traha e obra Trevia e Garado di Djaka. E storia ta scribi pa Angelo Angela, docente di scol y maestro di CKV. Composion y areglonan ta den man di Zulaika Geerman.
Cas di cultura ta hopi contento cu nos por presenta e obra aki pa 1000 mucha caba.
Tin un kleurwedstrijd mara na e show aki. Riba Facebook di Cas di Cultura por wak’e y download’e. Mande e pintura bek via Facebook of trecele na Cas di Cultura. E kleurplaat mas bunita ta gana 4 carchi pa e cashi magico. Deadline pa entrega esaki ta dia 23 di November.
Ticket obtenibel na Cas di Cultura y Plaza Bookshop. Cas di Cultura ta gradici nos sponsors y colaboradornan VNO, Prins Bernhard Cultuurfons Caribisch y Fonds Familie Koeman y Elite.


text:
Minister President Evelyn Wever-Croes: DIABIERNA AWOR E REQUEST EXPRESSION OF INTEREST REOI 1 Y 2 TA CERA: “Cu esaki ta habri un etapa nobo pa Aruba y ta crea mas perspectiva pa nos futuro generacionnan”
Minister President Evelyn Wever-Croes:
DIABIERNA AWOR E REQUEST EXPRESSION OF INTEREST REOI 1 Y 2 TA CERA:
“Cu esaki ta habri un etapa nobo pa Aruba y ta crea mas perspectiva pa nos futuro generacionnan”
Comienso di e luna di juni, Minister President Evelyn Wever-Croes a informa tocante e proceso pa busca un operador nobo pa e referina of inversionista cu kier haci otro inversion. Esaki a cuminsa dia 8 di juni 2020 y tur notificacion publico a wordo publica den corantnan local y internacional, y websitenan na Merca y na Europa na unda cu Gobierno di Aruba y RdA ta stipula e exigencianan claramente pa e REOI-1 y REOI-2.
REOI-1: a pidi interesadonan pa expresa nan interes den reapertura di refineria of industria relaciona cu refineria y energia, por ehempel LNG, facilidadnan petroquimico, energia alternativo.
REOI-2: a pidi interesadonan pa expresa nan interes den cualkier otro tipo di desaroyo (“vervangende industrie”), cu ta genera cupo di empleo y desaroyo economico similar na e refineria.
Na prinicipio tur interesado a haya 6 siman pa reacciona y entrega nan oferta dia 17 di juli 2020. Sinembargo, door di peticionnan ricibi, e fecha a wordo hala pa diabierna juli 31, 2020 pa tanto e REOI-1 como tambe REOI-2.
“E siman aki ta un siman crucial pa Aruba y e refineria. Diabierna awor e Request Expression of Interest REOI 1 y 2 ta cera. REOI 1 ta pa esnan cu ta interesa pa inverti den un refineria moderno. REOI 2 ta pa otro tipo di inversion cu ta genera desaroyo economico y cuponan di trabou. Diabierna notario ta habri e envelopnan digital y ta informa cuanto interesado a expresa interes pa e refineria y pa otro actividad. Cu esaki ta habri un etapa nobo pa Aruba y ta crea mas perspectiva pa nos futuro generacionnan. Dentro di algun siman nos lo haya sa cual ta bay bira e partnernan den desaroyo di nos pais!”, Minister President Evelyn Wever-Croes a duna di conoce.
E proceso aki ta un proceso transparente cu ta garantisa e integridad den e proceso, y ta cumpli cu palabracionnan haci den e acuerdo di coalicion. Gobierno di Aruba tin tur confiansa cu e procedura aki lo brinda e miho alternativa pa Aruba.


text: Na yüni aña pasá Hogeschool Rotterdam a urgi minster Ingrid van Engelshoven di Enseñansa pa obligá studiantenan Karibense pa sigui un instroomprogramma. Esaki mirando ku entre otro na nan skol hopi studiante Karibense no ta hal nan diploma. Pa entre otro motibu di hulandes i studievaardigheid. Ku e programa di guia “subi jèt pa bo get” Hogeschool Rotterdam pa algun aña kaba ta yuda e studiantenan aki pa nan kaba ku nan periodo di estudio ku éksito. Kon pisá i baluroso e trayekto aki ta, e siguiente studiante ta splika.


text:
Esaki ta Jolanda su di dos biaha cu e ta participa den un Eleccion di Reina pa Carnaval. Despues di 30 aña cu e tabata riba escenario den eleccion di Reina Hubenil, representando su bario di Dakota. Aunke cu el a yega di baila den alrededor di 50 show pa eleccionnan di reina y mirando su experiencia no tin duda cu su presentacion lo bay score halto pa logra e corona di Sra. Carnaval Aruba 2020. Nos por corda tambe e dos coronanan cu Jolanda a conkista durante su hubentud, cu tabata esun di Miss Teen Aruba 1991 y Miss Teen Panamericano1992. E biaha aki pa participa pa Sra. Carnaval 2020, Jolanda a wordo aserca pa e comision di T.O.B. y Freddy Tromp di Popcorn Dancers. El a duda na prome instante door cu tabata falta solamente 10 dia pa e eleccion, pero nan a dune e siguridad di sostene 100%, y el a pone tur su confiansa den nan. “Tur esunnan cu conoce mi sa cu mi no por nenga Freddy. E ta un persona sumamente importante den mi bida”, ta e palabranan di Jolanda Salas.
Sra. T.O.B. 2020 tin un team yena cu experto den e ramo aki y cada un profesional den nan area. E costume ta di Edson Everon y su team, shimis oficial ta den man di e ‘amazing’ Endy Croes. Pa su show e tin full support di Freddy Tromp y su famia di Popcorn. Su preparacion, cabey y make up ta ‘the one and only’ Jennyree Geerman di Jennyree Artistry, y su speech ta di e maestra Elsa Krozendijk. Riba nos pregunta: Cua ta keda e Top 3 Miho Show di Reina cu Jolanda a forma parti di dje, el a contesta: “Definitivamente e show di Alina Mansur na Curacao den eleccion di International Carnival Queen ta mi top choice. Aki na Aruba, mi ‘favorite’ shownan ta di nos Reina di Popcorn: Osayra Romero y Maribel Andrade pa Reina Grandi.
Di e parti Jolanda su famia tambe e apoyo ta total! Su yiunan y nieta mayor ta super excited y nan a dune e confiansa pa acepta e reto aki. E tabata un momento basta emocional durante su coronacion pa mira su tata den publico cu asina un smile di orguyo y cu wowo na awa. Su mama no ta na Aruba, pero tambe ta manda mensahe casi tur dia y duna su ‘emotional support’. Y manera den tur otro desicion cu e tuma den bida, su pareha Steve Croes ta su #1 Supporter. Sin conta e ‘extended family’: Bjorn Vrolijk, Rachel Kelly y su tante Dora cu sin nan entusiasmo y apoyo, e no lo ‘make it’.


text:
Aunke Hues a dicta cu detencion tabata ‘onrechtmatig’
* Peticion di asilo ta nenga y nan ta ilegal
ORANJESTAD (AAN): Directora di Guarda Nos Costa, Trudy Hassell dialuna atardi a informa cu den oranan di merdia e dos muhernan conoci pa patruya 37, a wordo hiba conforme cu leynan, dilanti Hues Comisario pa toets nan detencion si tabata corecto si of no y ta mara tambe na deportacion.
Hassell a laga sa cu Diasabra ultimo Guarda Nos Costa a bay aeropuerto y a detene e personanan aki momento cu nan tabata cla pa sali di Aruba.
Mesora a haci e detencion cu un meta pa garantisa cu e personanan aki por lo pronto no por regresa Aruba. E meta di esaki tabata pa e personanan no regresa Aruba por lo pronto.
Nan a keda deteni na aeropuerto y hiba Guarda nos Costa y mesora a traha nan bevel in bewaringstelling y expulsion.
E informacion ta mustra cu Dialuna merdia, Hues Comisario a tuma su decision unda el a bisa, cu mirando cu a detene e personanan na aeropuerto, na unda nan tabata bayendo afo, y no bayendo Venezuela na unda nan mester a bay, pero tabata bayendo otro pais, Hues a haya cu no mester a detene nan. Esey a haci cu e bewaringstelling ta onrechtmatig. Pero si e orden pa expulsion ta keda vigente y esey por wordo ehecuta.
Pa Trudy Hassell esey ta e meta principal di e detencion di Guarda Nos Costa pa cu e muhernan aki mira e daño cu nan a causa na pais Aruba. Esaki a trece cune, cu nan peticion pa asilo a wordo nenga y e momento ey nan a cay den e pool di personanan ilegal na Aruba y nan mester a sali pa nan pais di origen.
Awor aki e personanan aki lo wordo expulsa y por lo pronto no por regresa Aruba. Pa Guarda Nos Costa nan meta ta cumpli, Hassell a duna di conoce.


text:
Diabierna atardi Prome Minister Evelyn Wever-Croes a yama un Conferencia di Prensa Extraordinario encuanto e COVID-19 na unda cu Prome Minister a afirma cu Corona Virus a drenta Aruba pa medio di dos persona. Un meneer mericano cu tawata di vakantie na Aruba y tambe pa un trabou. Y un meneer Arubiano cu tawata di vakantie na Merca. Ambos a wordo poni den cuarentena y ta parce di ta recuperando. Manera cu den varios ocacion a menciona, no ta cuestion di si e yega, pero con prepara nos ta dia cu e yega.
“Lamentablemente Corona Virus a yega Aruba. Nos tin cu bisa cu nos a haci loke tawata den nos alcanse pa e no yega pero e tawata inevitable”, Prome Minister a expresa.
Actualmente Corona Virus ta presente na mas cu 110 pais na mundo. Aruba a keda mas cu 2 luna y mey sin ningun caso y esaki a cambia diabierna 13 di maart. Awor ta importante pa nos por contene esaki.
“Mientras tanto, ban no drenta den panico, pero enfrenta e situacion nobo aki cu cabes friew. Segun expertonan, Sarampi ta mas contagioso cu e Corona Virus. Pero nos mester traha hunto pa conten’e”.
Relaciona cu e desaroyo nobo aki pa nos pais, Gobierno di Aruba a tuma medidanan di precuacion.
• Tur actividad publico entrante awor te cu 31 di maart ta keda cancela. Tur actividad di Gobierno y tur actividad priva cu a haya un permiso di Polis. Despues di e periodo aki, lo evalua y lo tuma decision.
• Biaheronan for di Europa y demas paisnan di e lista di WHO lo wordo restringui entrante 15 di maart te cu 31 di maart.
• Scolnan lo ta cera henter otro siman y lo evalua fin di otro siman kico ta e decision cu lo tuma.
“Awor nos mester concentra pa contene y preveni cu e virus ta wordo transmiti. Esnan mas na riesgo ta nos grandinan riba 60 aña y esnan cu malesanan cronico. Cuida nan bon. Laba mas tanto posibel pa 20 seconde y uza hand sanitizer ora no por laba man. Evita di bin den contacto fisico cu otronan, saluda otro sin duna man, brasa y sunchi. Gobierno di Aruba ta haciendo di su banda. Pueblo tambe ta wordo pidi pa tuma tur paso di prevension. Esaki ta den bo man”, Prome Minister a enfatisa.
Si bo ta sinti malo, NO sali for di cas. Yama 280-0101.


text:
Krea un Refugio Sigur pa Espesienan Emblemátiko
Un di e metanan riba término largu di WWF-NL ta pa krea un refugio sigur pa espesienan emblemátiko di Karibe Hulandes, dor di protehá nan den henter nan área di distribushon geográfiko. Pa por logra e meta akí, nos ta traha huntu ku partnernan lokal manera gobièrnunan i Dutch Caribbean Nature Alliance. Ademas nos ta enfoká riba dos punto di lansa.
Redusí Menasa Kousá pa Hende Kontra e espesienan Emblemátiko
Hopi espesie emblemátiko (turtuga, bayena, i tribon) ta move durante henter aña entre nan lugánan di kome i nan lugánan di reprodusí. Pa salbaguardiá e sobrebibensia di e espesienan akí, ta importante pa protehá nan durante e migrashon akí. E menasanan general ta konosí (p.e. nos ta trahando pa redusí e impakto di kaptura aksidental (’bijvangst’) di e animalnan akí rònt Karibe i tambe redusí e kantidat di sushi den laman den henter e área di Karibe), pero no tin klaridat riba kiko eksaktamente e impakto ta riba e animalnan akí. Ainda tin hopi falta di konosementu tokante kon e espesienan akí ta move den region i unda e menasanan ta krusa ku e movementunan akí, loke ta hasi difísil pa redusí e menasanan akí efektivamente. Nos ophetivo ta pa mehorá konosementu, identifiká unda tin buraku, i traha programa- i plannan regional pa atendé ku menasanan riba nivel regional, i asina hasi Karibe un lugá mas sigur p’e espesienan emblemátiko akí.
Ekspandé Kobertura i Mehorá Maneho di Áreanan Marino Protehá pa Espesienan Emblemátiko
Nos ke mehorá konosementu tokante tamaño di poblashon i patronchinan di migrashon di diferente espesie emblemátiko, manera bayena, turtuga i tribon. Esaki ta rekerí kooperashon mas fuerte den region, guiá pa organisashonnan ku ta atendé ku sierto espesienan spesífiko, manera Caribbean Cetacean Society i Sea Turtle Conservation Bonaire, i tambe mihó kolaborashon ku plataformanan eksistente (p.e., WIDECAST pa turtuganan). Tin datonan limitá disponibel pa sierto espesienan, pues nos meta ta pa yuda mehorá kolekshon di dato den region i identifiká burakunan ku tin pa loke ta trata protekshon. Den kolaborashon ku nos partnernan prinsipal, WWF-NL tin komo ophetivo yega na mihó protekshon di áreanan klave, dor di establesé i konektá Áreanan Marino Protehá den region, manera por ehèmpel konektá e Yarari Marine Mammal and Shark Sanctuary ku e Agoa Marine Mammal Sanctuary.


text:
Willemstad – Entrante 1 di febrüari 2023 prof. dr. Raymond Gradus ta renunsiá komo presidente di Kolegio di supervishon finansiero di Kòrsou i Sint Maarten, Kolegio di supervishon finansiero di Bonaire, Sint Eustatius i Saba i Kolegio di supervishon finansiero di Aruba. Di e forma aki su di dos término…
KRALENDIJK, – Tourism Corporation Bonaire (TCB) a organisá su promé Town Hall Meeting anual dia 24 di òktober 2022 na Plaza Beach and Dive Resort. Diputado di Desaroyo Ekonómiko i Turismo, Hennyson Thielman i direktor di TCB, Miles Mercera, a tene presentashon durante e seshon di town hall. Segun diputado Thielman…
ESFUERSO DI GOBIERNO PA BAHA AWA Y CORIENTE TA CONTINUA; REUNION CU MINISTER WOPKE HOEKSTRA TABATA POSITIVO
ARUBA: “Nos ta agradecido pa e forma con e mandatario a contribui y tende den discusionnan analysis di e temanan cu nos a trece padilanti” ORANJESTAD-Minister di Labor, Energia y Integracion, Glenbert Croes a reuni cu Minister di Relacionnan Exterior di Hulanda señor Wopke Hoektsra riba diferente tema importante, principalmente…
Kralendijk – Union Patriótiko Boneriano ta konosí pa su forsa di organisashon. Último añanan komo resultado di elekshon 2019 UPB a bira un partido chikí i su forsa di organisashon tambe a keda limitá. Miéntras tantu UPB ta mira si, ku ningun otro partido no a krea un organisashon fuerte.…
Komo parti di su programa di aña paluna di òktober, Fundashon Alzheimer Bonaire a organisá un anochi di informashon pa miembronan di famia i interesadonan den sala di Konferensia di Captain’ s Don Habitat,djasabra 22 di òktober último,19.00 or. Tabataun presentashon di sr. Roderick Groenman, direktor di Groenman Legal &…
Riba 25 di òktober lo tene un kòntròl multidisiplinario na un resort na Boneiru. Bou di guia di Inspekshon di Labor lo tene un akshon den kolaborashon ku Kuerpo Polisial Hulanda Karibense, KoninklijkeMarechaussee, e Servisio di Imigrashon i Naturalisashon Hulanda Karibense, e Direktorado di Supervishon i Mantenshon di Entidat Públiko…
Mayor- i mayornan di kriansa di muchanan di 3 te ku 17 aña ku tin mester di kuido intensivo na Hulanda Karibense, ta bin na remarke pa un kompensashon di 1437 dòler. Minister Schouten (maneho di pobresa, partisipashon i penshun) a primintí e kompensashon akí pa kompensá e kompensashon pa…


text:
Yoga facial ta sirbi pa minimalisa e señalnan di edad y mehora e cutis? E tecnica di yoga facial ta existe y den e video ta mustra e diferente ehercicionan pa bo cara. Inverti den productonan di cuido pa cutis y tin un rutina riguroso di beyesa ta hopi importante, y sigur hopi di nos tin esey bon na cuenta. Sinembargo nos lo no nenga si por agrega algun paso cu ta reinventa nos pasonan di beyesa, y di un forma gratuito, pakico no haci esaki? Ta parce cu yoga facial ta cumpli cu tur nos expectativanan, ya cu bo ta sinti bon y realmente ta cambia e cara, y no ta necesario inverti den ningun tipo di producto.
E tendencia a bira viral na 2018 momento cu un grupo di hende muher cu rango di edad di cuarenta pa sesenta y cinco aña, a participa den un estudio pa ocho siman pa practica e tecnica nobo aki. E resultado? Un panel experto di dermatologo a afirma, cu e muhenan aki ta mustra aproximadamente tres aña mas jong solamente despues di e estudio corto aki. Algun aspecto clave ta pa concentra den bo respiracion y relaha mas tanto posibel; nek, schouder y cara. Ta recomendabel pa haci e ehercicionan den e video entre 3 pa 5 biaha pa siman durante dies minuut y cu e mannan semper limpi!


text:
Derecho di contacto na e konosínan despues di atencion
Dos Versión di di e Karta Arabir di Spantaparha Relashonnan, adaptá na e Mara di Estudio Arabirnan, e di Mei, durante e Kabes Arabir di Túnez. E obligashon di kada Tabata Parti ta komprometé na garantisá pa tur individuo den nan teritorio i ta mará nan teritorio di spantaparha i libertat reconoce den e Karta Arabir, sin ningun distinshon pa motibo di pasa, koló, parto, idioma, religion, bista, pensamentu, origen nashonal òf sosial, matrimonio, nasementu, displaced físiko òf mentalE obligashon di kada Tabata Parti di e adapta e midí nesesario pa garantisá e efektivo igualdat ta e regosihá di tur e spantaparha i libertat den e Karta Arabir, meskos ku pa protehá di tur e forma di diskriminashon pa un splikashon pa menciona.
Hòmber i muhé ta igual na dignidat i den spantaparha i di bes, e marka di diskriminashon positie simannan na fabor di e muhénan pa Hala Islamita i e lei divino, e ordenansanan i e ekipo internacional.
Kada Tabata Parti ta compronde tur e midí nesesario pa garantisá e efektivo igualdat entre hòmber i muhé. Di ponementu di kastigu di morto na e delitonan mas grave, konforme ku e lei na vigor na e momento di e konsentimentu di kulpa. Di kastigu di morto no ta infligido di e persona di edat di aña òf na muhénan mariadal òf den enfermeria renchi di e muhénan. Derecho di tur e personanan ku ta igual pa e hues Di estudio kualnan garantia di independensia di hues. Derecho riba un huisio hustu pa un tribunal content, independiente i marcial tribunal. Di estudio kualnan garantisá pa yudansa finansiero na esnan ku ta krese di esakinan wèl pa paga na e ayudo jurídica. Derecho di oudiensia publica, a menos ku e interes di e hustisia ta regular di un otro forma, un totalmente demokrátiko, respetá di libertat i di spantaparha fundamental. Derecho di libertat i a bai riba e persona Derecho di ta liber di atencion sabiduria, di búskeda i atencion. Ningun hende por ta privá nan libertat seif pa e motibo i di konforme ku e prosedimentu simannan na e lei. Derecho ta tende di e palabranan di atencion i di akusashonnan, ta un idioma pa hende compronde. Derecho di hende stòp ta someté un samen dòkter, i ta informa di derecho aki. Derecho di tur hende stòp òf asta a bira hibá no a tarda pa un hues òf un otro korte autorisacion autorisacion por di lei i ku mester tin derecho riba un huisio den un stipulá ronal, òf na e liberashon.
No ta e regla, komandante di e persona ta spera di hustisia a selebrá di e enkargo.
Derecho di ecury pa un tribunal bai na pidi pa disidí esaki no a tarda, riba realidad di aresto òf e atencion. Tribi inosensia: Durante e resultá i hustisia, e akusámi tin derecho na e siguiente garantisá mínimo. Disponé di or i di esakinan adecua pa preparashon di su defensa i communicatie ku nan konosínan. Ta huzga den presensia dilanti di un hues, pa diverse òf pa benefisioso pa e ayudo di un abogado, ku kende e por communicatie liber i ofisialmente. Disponé di ayudo jurídica gradua di un abogado i un eksperto ora ta nesesario, si no tin esakinan sufisiente pa paga. Kada Tabata Parti relatá na un estado hurídiko spesial pa e edat di edat pa e oudiensia, e huisio, i bon splicacion di e kaso.
Ningun hende ta tirá den prizon na flur di su probá inkapasitá pa kumpli ku un debe òf e kumplimentu di un obligashon nivel. Ningun hende por ta huzga dos biaha na e mesun kulpa Kualke hende kontra kende ta table e deseo tin e derecho di impugnar di seguridad i ku tin e deseo di su liberashon.
Kualke hende ku su inosensia ta establesí riba un sentensia definitivo, tin derecho di ta un restitushon na di dos pèrseverando. Derecho di rechaso ta trato ku eksepshonal ku e meresé rèspèt tin e outoridat diferente hende humano. Derecho di akusá di ta separá di kondená i a risibí e trahamentu adecua. E meta esensia di e sistema plenipotensiario ta e forma i e adaptacion sosial di rechaso. Derecho di protekshon kontra herencia arbitrahe den bida personal, di famia, su pueblo òf su korespondensia, ni di ataques ilegal di onor i influensia. Derecho di un uso aktivo kontra di un violation di ken un di spantaparha òf libertat protegidos riba e Dokumento. Derecho riba no ta sabiduria òf lokalmente medida ta sali di un pais, inkluso e mes, ni probe di e bishita, òf obligá pa biba den un parti di nan tera. Derecho riba e tereno personal i no ta forma sabiduria òf lokalmente, abou di tur òf parti di su tereno.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso tristesa na nos curason, nos ta anuncia fayecimento di nos tata, ruman y welo stima:
Sr. Rudolf Dania
Mihor conoci como (Dochi)
*13-01-1939 – †01-03-2020
Oportunidad pa condolencia lo ta diaranzon 4 di maart 2020 for di 7’or pa 9’or di anochi na Royal Funeral Home.
Acto di cremashon lo ta diahuebs 5 di maart 2020 for di 2’or pa 4’or di atardi na Royal Funeral Home.
Despensa nos si den nos tristeza nos por a lubida un of mas familiar.
Envez di flor of krans un donashon pa un bon causa lo ta altamente aprecia.


text:
Di parti presidente di Sindicato FTA, Hubert Dirksz ta opina cu for di momento cu e pandemia a drenta, tur cos a cambia y no tabatin atencion y participacion riba trabou di sindicato.
E ta menciona cu a bira tempo pa bira mas fuerte. “Nos tin tendencia di bay direccion pa crea pobresa, pais ta luchando pa logra structura e proteccion social na Aruba. E cantidad di desempleo ta causa hopi problema social.
Awo cu gobierno nobo, lo yega pa duna direccion pa institui pa yega na un leu di ARBO pa duna atencion di e situacion laboral na pia di trabou. Ta wak e cheaplabor, e servicio di calidad, e tuma hende na trabou sin sa si tin suficiente training y tin e control den area di trabou.
Mester tin flexibilasacion den ley laboral, proteccion pa trahado, husticia social y economicia. Na Aruba tin cu proteha e trahado y e dunado di trabou kier kita esaki, algun politico tambe. E ta inhusto pa ahci esaki y trahado ta perde balor.
Gobierno felixibulisa ns ley laboral, proteccion pa trahado, mundo ta lucha pa haya husticia social, conesho soicla ecnoico, pa 0 uur contract, na aruba cu tin ley proteha trahado e dunado trbaou kier kita esey.
Segun Dirksz, pa decada tin fayo enorme den inspeccion di control na pia di trabou. Caminda un hende no por traha su caminda pa registro y siguridad di su banda.
Mester percura pa e trahado tin un salario husto, un trato drechi, inverti den e trahado, un bon ekipo drechi. Un trahado no ta cumpli automaticamente cu e terminacion di trabou.


text:
ORANJESTAD, Aruba
Parlamentario Endy Croes den un entrevista cu Baboe na Power FM a duna un splicacion amplio ayera riba e pregunta cu gobierno no a haci nada pa baha personeelskosten cu segun e noticiero tabata un preocupacion grandi di CAFT. Parlamentario Endy Croes a splica cu e no ta di acuerdo cu e ponencia y hustamente e gobierno aki a logra baha e personeelskosten durante aña 2019 na 478.6 miyon cumpliendo asina cu e norma palabra den protocol di 22 di november 2018 esta cu mester alcansa 479 miyon florin durante 2019.
Interpretacion eroneo di CAFT
Parlamentario Croes a splica tambe cu ta CAFT a cuminsa cu un discusion innecesario unda den un conseho dirigi na Minister di Finansas data 2 di september 2019 CAFT mes ta splica cu no tin negosacionnan andando ainda entre Staatsecretaris e tempo aya Knops y gobierno di Aruba alrespecto e interpretacion di e acuerdo. Pues segun CAFT 3.7 miyon di Social Crisis Plan mester ta inclui den e 479 miyon y segun gobierno cu ningun caminda esaki ta ancra asina den e protocol y gobierno tin rason tambe pasobra berdad e no ta poni den protocol incluyendo Social Crisis Plan cual porcierto ta temporario. Apesar cu CAFT mes ta splica esaki den mesun advies ey CAFT ta conseha Rijks Ministerraad pa duna Aruba un aanwijzing. Dia 24 di september CAFT ta manda Staten un carta cu su conseho di aanwijzing basa riba un interpretacion cu e mes ta bisa cu no ta cla. Depues den un protocol di 22 november 2019 esaki awor a wordo aclarea. No tabata tin ningun ansha pa un KB of aanwijzing e tempo aya.
Mester drecha e desaster di AVP
Parlamentario Croes a sigui splica cu gobierno desde su entrada a encontra e caos y e desaster financiero y mesora a traha riba e FEM esta Financieel Economische Memorandum y den e FEM aki tin un parti integral cu ta e BVP esta e Beleid Verlaging Personeelskosten cual ta consisti di 7 punto. Pa nombra algun. Lo limita pa tuma empleado den servicio, empleado cu bay cu pensioen no lo wordo remplasa, contractonan cu vence no lo wordo prolonga y a ofrece pakete di VUT dos aña tras di otro. Esakinan ta algun ehempel di e 7 puntonan di accion pa logra baha gastonan di personal pa por cumpli cu acuerdonan cu Hulanda. Aunke con zuur esaki ta pa un politico pero mester drecha e desaster di AVP cuminsando un caminda. Pa cu aña 2020 tin palabra cu Aruba no mag di surpasa 476 miyon na salario di ambtenaar cual porcierto ta alrededor di 34% di henter presupuesto di pais Aruba.
Un surplus chikito den 2019
Parlamentario Endy Croes a duna amplio splicacion pakico no ta di acuerdo cu e ponencia cu gobierno no a haci nada, alcontrario gobierno a haci hopi y a cumpli cu e norma di personeelskosten. Banda di esaki cifranan real di aña 2019 a ilustra cu a logra hasta un surplus chikito den 2019 unda e acuerdo ta cera na 25 miyon di deficit. Pues waar een wil is is een weg. Gobierno a mustra su curashi pa drecha e desaster di AVP y aña 2020 lo ta uno cu hopi reto como cu mester logra 25 miyon surplus pa cuminsa finalmente paga debenan cu Mike Eman y AVP a orkestra. Parlamentario Endy Croes ta termina bisando Keulen en Aken zijn niet op een dag gebouwd. Nos ta riba e bon caminda.


text:
Willemstad Curacao:Djaluna 9 di mart 2020, alrededor di 17.04 or, Sentral di Polis a dirigí unidatnan polisial pa Weg naar Sint Willibrordus pa un aksidente di tráfiko entre un outo di famia i un konvoi.
Na yegada di e promé unidat na e sitio menshoná, el a topa un outo di famia i un konvoi ku a aksidentá.
For di investigashon preliminar ku polis a realisá na e sitio, a resultá ku shofùr di e outo di famia tabata kore riba e kaminda menshoná den direkshon di Jan Kok. E shofùr aki pa un motibu ku te ainda ta deskonosí i ku ta den investigashon, a kore na man robes di kaminda. Nèt na momentu ei e konvoi koriendo den direkshon di Willibrordus tabata aserkando. E outo di famia a bai dal ku su banda drechi kontra di e konvoi.
Debí na e impakto fuerte aki e konvoi a baha na man drechi di kaminda. A konsekuensia di esaki shofùr di e outo di famia a sufri leshonnan basta serio i a bin fayesé na e sitio. Ambulans a transportá shofùr di e konvoi pa sala di emergensia di CMC pa tratamentu médiko.
Dos okupante di e konvoi a haña tratamentu di e personal di ambulans na e sitio.
Dòkter di polis ku a presentá na e sitio i a konstatá morto di e dama Selina Albina Kastaneer, nasé na Kòrsou, dia 16 di desèmber 1969.
Personal di tráfiko ta kontinuá ku e investigashon.


text:
Parlamentario Dellanire Maduro ta satisfecho di mira con leu Aruba ta cu e vacunacion (mas di 35% di nos comunidad entre 18 y 100 aña a registra caba) contra COVID-19 na nivel mundial.
Como isla, Aruba ta avansando rapidamente pa yega na un di e nivelnan mas halto di vacunacion cu e meta cu pronto nos lo por logra un ‘herd immunity’ atraves di vacunacion cual lo contribui grandemente na recuperacion economico di nos pais.
Lider di fraccion di POR den Parlamento ta apoya e vacunacion, pero na mes momento ta considera cu ta importante pa respeta e deseo di cada persona si ta vacuna of no. Loke si ta importante, independiente si ta vacuna of no, ta pa nos tur mantene e medidanan di higiena, cual ta mantene e distancia social, bisti tapaboca den forma corecto (si ta di tela laba esaki tur dia y si ta desechabel pa cambia esaki cada 4-5 ora) y laba man of uza hand sanitizer frecuentemente.
Dialuna awo (29 di maart) Parlamento lo tin un encuentro publico cu Crisis Team unda lo haci diferente pregunta pa haya informacion di e maneho y situacion actual.Maduro ta remarca cu ta comprondibel cu hopi ta cansa cu e situacion, pero ta importante pa sigui mantene e medidanan di higiena, specialmente aki na Aruba, mirando cu nos comunidad ta uno di riesgo halto cu posibilidad di drenta hospital y mas ainda unidad di cuido intensivo mirando e insidencia halto di personanan cu obesidad, cu diabetes, cu presion halto y cu ta haciendo dialisis.
“Pa e motibonan aki, nos como isla mester sigui e medidanan di higiena pa proteha nos mes y otronan di e pandemia aki pasobra e ta un reto cu nos no sa con e variantenan lo bay tin influencia den futuro, mirando por ehempel e posibel retonan cu di e variante di Sur-Africa y di Brazil (E484K) lo por trece, unda e mutacion aki ta parse di tin un impacto den e respuesta imune di e curpa humano por tanto, cu un posibilidad di mayor reinfeccion”.
P’esey e ta boga pa personanan mantene nan mes na e medidanan di prevencion y sigui registra pa haya e vacuna, yuda bo sernan keri y amistad cu kier vacuna registra, naturalmente respetando opinion di otro, Dellanire a bisa. Finalisando el a expresa cu ta importante pa hendenan haci uzo di fuentenan di informacion confiabel pa tuma un decision si ta vacuna of no.


text:
Internacional: E propietario nobo di Twitter, Elon Musk, a duna ordo riba diabierna 4 di november pa sera e oficinanan di e compania. Awor ta keda solamente pa comunica tur esnan cu e lo kita for di trabou.
Diahuebs anochi algun empleado a stop di haya acceso ariba e cuentanan di cooperativa di e compania sin cu ainda nan lo a haya un carta di despedida di e empresa.
Varios miembro di e compania a menciona cu nan cuentanan a wordo blokia diabierna 4 di november mainta y nan a wordo poni na altura cu lo bay tin un ciere temporal di e oficinanan pa motibo di siguridad.
E dunado di trabou Americano cu kita mas di 500 trahado for di trabou ta obliga si duna un aviso publico, sinembargo e departamento di empleo di California ta bisa cu nan ainda nan no a ricibi ningun notificacion di parti di Twitter pa cu e caso aki.


text:
Portrèt
Resultado final di Festival Arte di Palabra ABC 2018 (komunikado di AdP Aruba )
Djasabra 14 di aprel a tene final di Arte di Palabra ABC, kompetensia literario pa alumno di enseñansa avansá den e teater di Cas di Cultura na Aruba. E organisashon tabata den man di Komishon Arte di Palabra Aruba: Departamento di Cultura Aruba, Grupo Corector Papiamento i Fundacion Lanta Papiamento.E evento akí ta organisá den kuadro di e di 40 aniversario di Servicio Cultural na Aruba, 15 aña ofisialisashon di Papiamento, 2018 Aña di Papiamento i e di 10 edishon di Arte di Palabra na Aruba.
Na tur 36 alumno di skol avansá, finalista di Aruba, Boneiru i Kòrsou a partisipá ku sea un kuenta kòrtiku òf un poema. Despues di e himno di kada pais, señor Siegfried Dumfries, direktor di Departamento di Cultura Aruba a yama tur presente bon biní i despues di esaki e hóbennan a duna un tremendo presentashon.
Durante e evento a duna homenahe tambe na baluartenan di Aruba, Boneiru i Kòrsou. E aña akí e Tapushi Literario a bai pa organisashon ku ta stimulá arte dramátiko na papiamentu.
Kòrsou: Grupo di Komedia Thalia i Teatro Kadaken
Aruba: Mascaruba i Muchila Creativo
Boneiru: Bonaire Youth Outreach Foundation
Na final di e anochi tabatin un tremendo presentashon di The Popcorn Dancers ku un interpretashon impreshonante di e hit Machiká di Jeon. Finalmente maestronan di seremonia a divulgá e finalistanan di e seis kategorianan. E delegashon di Kòrsou, konsistiendo di kasi 50 persona (komishon, mayor, famia i dosente) ku a apoyá nan representantenan durante henter e evento a bira loko loko ora a resultá ku Kòrsou a sa di gana kuater di e seis promé premionan i en total nuebe di e diesocho premionan. Komishon Arte di Palabra Aruba a entregá kada ganadó un bunita trofeo diseñá pa sr. Frank Croes ku tambe ta esun ku a krea e bunita logo di Arte di Palabra ABC ku ta un refleho di e tres banderanan i e streanan ariba.
Un pabien di kurason ta bai na organisadónan di e tremendo evento akí ku un menshon spesial di sr. Siegfried Dumfries, John John Flemming, Julie Merencia, Lili Velazquez i tur otro miembro di e komishon organisadó.
Un danki spesial na tur esnan ku ta hasi posibel ku e fiesta literario akí por a tuma lugá pa di 19 biaha. Un danki spesial na e spònsornan prinsipal: Banco Maduro & Curiël’s, Prins Bernhard Cultuurfonds Caribisch Gebied, Fundashon pa Planifikashon di Idioma, Kas di Kultura i diferente otro persona i instansia ku kada un ta duna un kontribushon balioso na e evento akí.
Riba e página di Facebook artedipalabra por mira diferente portrèt di preselekshon i final di Kòrsou i tambe final di Arte di Palabra ABC na Aruba. Riba You Tube por mira (meskos ku e añanan anterior) grabashon di Renate Joe di preselekshon i final na Kòrsou.
Aki ta sigui nòmber di e ganadónan di e kompetensia di kuenta i poesia Arte di Palabra ABC.
Un pabien na tur e hóbennan di Aruba, Boneiru i Kòrsou ku a partisipá, i tambe na e komishonnan di Aruba, Boneiru i Kòrsou.
Kategoria A: Poesia Eksistente klas 1-2
1. Nadjelly Sumter di SGB Liseo, Boneiru ‘Papiamentu’ Outor:John Leoneta
2. Emmanuël Cathalina di Stella Maris College, Kòrsou ‘Poder di un hóben’` Outor: Sandley Goedgedrag
3. Maria Luisa Troncon di SGB Liseo, Boneiru ‘Mi Arte’ Outor: Nihaila Kwidama
Kategoria B: Poesia Original klas 1-2
1. Jordan Martis di Gouv. Lauffer VSBO, Kòrsou ‘Fundeshi di nos rais’ Outor:Jordan Martis
2. Randiyon Eleonora di SKAIH, Kòrsou ‘Bo meres’é’ Outor: Randiyon Eleonora
3. Juriella Josephia di SGB Liseo, Boneiru ‘Luna mi luna’ Outor:Juriella Josephia
Kategoria D: Kuenta Eksistente klas 1-2
1. Derickson Ellensburg di Joseph Civilis VSBO, Kòrsou ‘Jeanna mi dushi’ Outor:Jeriana Alphenaar
2. Nadjelly Sumter di SGB Liseo, Boneiru ‘Esta un bòmbòshi’ Outor:Johnrick Anthony
3. Kyrsha Petrocchi di SKAIH, Kòrsou ‘Jorge e hòmber pichiri’ Outor: Sergeline Compère
Kategoria E: Kuenta Original klas 1-2
1. Ruveiñsca Estachia diJoseph Civilis VSBO, Kòrsou ‘Mi ta inosente’ Outor: Ruveiñsca Estachia
2. Maria Piternella di Ceque College, Aruba ‘Mi soño a bira realidad’ Outor: Maria Piternella
3. Shantal Marin di John Wesley College, Aruba ‘Un Vakantie cu Anita lo no lubida nunca’ Outor: Shantal Marin
Kategoria C: Poesia Original klas 3-6
1. Gyandro Marselia di MIL, Kòrsou ‘Arte’ Outor: Gyandro Marselia
2. Brooke Shields Goedgedrag di MIL, Kòrsou Outor: ‘Demoñonan di skuridat’ Outor: Brooke Shields Goedgedrag
3. Lyndon Leito di SGB VMBO, Boneiru ‘Un pousa permanente’ Outor: Lyndon Leito
Kategoria F: Kuenta original klas 3-6
1. Sendion Balentin di SGB Liseo, Boneiru ‘E yaya’ Outor: Sendion Balentin
2. Gyandro Marselia di MIL, Kòrsou ‘E boto di Moi’ Outor: Gyandro Marselia
3. Kimberly Vasquez di SGB MBO, Boneiru ‘E bèrdat konfesá na porta di San Pedro’. Outor: Kimberly Vasquez


text:
Kralendijk- Un avion di e kompania di aviashon brasilero, Itapemirim òf ITA Compañia Aérea, ayera a hasi un fyul stòp na Boneiru pa sigui riba su ruta pa Belo Horizonte, Brasil.
E avion ku ainda tin e kolónan di e operador antiguo di India, IndiGo a hasi un parada tambe na Havana, Cuba, promé ku a bula bin Boneiru na unda a kue mas fyul.
E kompania ta den fase di kuminsá su buelonan nan Brasil. Siman pasá e kompania a logra obtené su Air Operator Certificate (AOC), ku ta nifiká ku pronto e lo por kuminsa operá. Nan tin un Airbus A320 kaba. E avion ku a para na Boneiru ayera ta bai fortifiká e fleta. E kolo hel ku e kompania lo bai usa, ta hasi ku ta mira mesora ora un avion di ITA subi òf baha.
For di dia ku e kompania Ocean Air, ku tabata operá bou di nòmber Avianca Brasil a bati bankarota, hopi biahero tabata ke a mira un operadó nobo den merkado brasilero. Despues di algun kontratiempo i retraso, ta parse ku ITA lo bira tòg un realidat.


text: KRALENDIJK –Desepshon grandi serka koredónan di Garoshi, relashoná ku e aktividat di djasabra último ku no a kontinuá. Djasabra 7 di sèptèmber tabata e fecha unda “Burnout Speed Foundation”, enkabesá pa David Lauffer mester a organisá un kareda di garoshi, i esaki no a tuma lugá pa motibu ku e parti di seguridat no tabata korekto. Informashon no ofisial ta indiká ku tabatin solamente dos kareda di tayer i mester a yega tres tayer riba otro, i pa motibunan di seguridat outoridatnan a kanselá e aktividat. Un grabashon ku David Lauffer a papia riba media sosial, el a menshoná ku polis a para e kareda momentu ku nan a tuma nota ku ora ta pasando i no a alkansá pa pone tres tayer riba otro pa garantisá e kareda di garoshi. Tambe el a menshoná ku por a dun’é poko mas tempu, pa el a logra pone tur kos na òrdu, sinembargo no a dun’é chèns. El a menshoná ku nunka mas e organisashon di “Burnout Speed Foundation” ta organisá algu manera e kareda di garoshi. Un reportero di Radio Live99.9FM tabata na e sitio i a tende di koredónan ku polis a menshoná ku nan no a stòp e organisadónan ku tabatin pèrmit pa organisá e aktividat. Ta e organisadónan mes a tuma e disishon pa no kontinuá, loke por a skucha di algun koredó, parti atardi na subí di karpata, e sitio kaminda mester a organisá e kareda di garoshi.


text:
tokyo2020
-
News
Allyson e ultimo atleta pa competi na Tokyo
Allyson Ponson e ultimo atleta di Aruba cu a competi den e Weganan Olimpico di Tokyo 2020 Diabierna mainta e…Read More »
-
News
Ally a hasi su ultimo training
Allyson Ponson a hasi su utlimo entrenamento. Awe den oranan di anochi aki na Tokyo, Allyson Ponson a hasi su…Read More »
-
News
Mikel a mira accion un biaha mas
Mikel Schreuders a mira accion un biaha mas na Weganan Olimpico Tokyo 2020 Awe trempan ora di Aruba, nos atleta…Read More »
-
News
Mikel a mira accion
Mikel Schreuders a mira accion awe mainta Despues cu diasabra madruga nos atleta di tiro Philip Elhage tabata e prome…Read More »
-
News
Philip a competi na Tokyo
Atleta di tiro, Philip Elhage a mira accion diasabra na Tokyo E prome atleta Arubano a mira accion na Tokyo.…Read More »
-
News
Ultimo training pa Philip
Philip Elhage a hasi su ultimo entrenamento awe na Tokyo, Japon Awe diabierna (Tokyo) a tuma lugar e ultimo entrenamento…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »
-
News
Roy a bishita delegacion na e Villa
Presidente di COA, sr. Roy Mezas a bishita e delegacion di Aruba na e Villa Olimpico. Na vispera di e…Read More »
-
News
Training di Tiro a start
Atleta di tiro Philip Elhage a termina su prome entrenamento na Tokyo Awe merdia (ora di Tokyo) a tuma lugar…Read More »
-
News
Delegacion ta reuni den e Villa
Delegacion Olimpico di Aruba a reuni den e Villa Olimpico na Tokyo, Japon Diadomingo den oranan di anochi a tuma…Read More »


text:
Universidat ta buska dosente pa duna lès den Lego.
Universidat di Cambridge ta buska un profesor pa duna lès den Lego i ku lo okupá su mes ku wega, desaroyo i siñamentu. Segun e korant britániko The Guardian, hendenan ku ta interesá por inskribí. Aparte di un bon salario di kasi 84.000 pond (95.000 euro), e profesor lo manehá tambe e Centre for Research on Play in Education, Development and Learning. (PEDAL).
“E balor di hunga kasi no a ser investigá”, segun profesor Anna Vignoles, ku ta direktor athunto di PEDAL. “Tin hende ku ta pretendé ku e siñamentu ta mehorá, ku e ta importante, ku e ta bon pa e bienestar di mucha. Tur esei por ta bèrdat, pero kasi no tin prueba di esaki. E meta di e PEDAL-centre ta pa hasi un investigashon profundo riba e importansha di hungamentu i kon siña hungando por ser usá pa mehorá e resultadonan di alumnonan.”
Lego Foundation, ku por parti ta doño di e fabrikante di kos di hunga Lego, no mag disidí ken ta ser nombrá, pero e paga e gastunan si. Ya a transferí 4 mion pond na e universidat pa e proyekto.


text:
Skèrpènè ayera djadumingu, 25 di sèptember, a propiná Jong Holland su promé derota den Kaya 6 di Liga MCB promé divisshon. E tim di pariba a gana ku skor di 3-1 pa asina sigurá su partisipashon den Kaya 4. Inter Willemstad tambe ta’den despues di a empatá 1-1 ku Centro Dominguito.
E kompetensia den Kaya 6 di Liga MCB promé divishon a finalisá ayera ku e ultimo seri di tres wega. Esakinan a tuma lugá pareu den Stadion Rignaal ‘Jean’ Franisca, Stadion Ergilio Hato i Stadion Dr. Antoine Maduro.
Jong Holland ku for di trempan a sigurá su klasifikashon pa Kaya 4, a sufri ayera su promé derota den Kaya 6. Skèrpènè den Stadion Ergilio Hato a gana dje tim Trikolor ku skor di 3-1.
Na di 20 minüt Moreno a skor e promé gol pa Skèrpènè i e mesun hungadó aki dos minüt despues a ampliá e skor na 2-0. Boelijn na di 57 minüt a hasi e wega 3-0. Pantophlet na di 64 minüt a skor e gol di honor pa Jong Holland.
Skèrpènè tabatin un mal komienso den Kaya 6, pèrdiendo un wega i tablando dos. Sinembargo e tim a rekuperá ganando su ultimo dos weganan pa asina klasifiká pa Kaya 4, okupando e di dos lugá ku 8 punto tras di Jong Holland ku 10 punto.
Otro tim ku a sigurá su klasifikashon pa Kaya 4 ayera tabata Inter Willemstad. E tim a wanta bon kontra Centro Dominguito ku tambe tabata buska su klasifikashon, pero tabatin ku gana si. E wega a terminá 1-1.
Centro Dominguito a pika 1-0 dilanti den Stadion Dr. Antoine Maduro via di gol di Justiana. Esaki tabata na di 21 minüt. E wega a bai sosegá ku e skor aki. Na di 52 minüt Leuteria a empatá e wega pa Inter Willemstad pa asina seyá e tim di Vredenberg i bisendario su klasifikashon pa Kaya 4. E resultado a nifiká tambe eleminashon di Centro Dominguito ku a kaba ku 4 punto, mientras Inter Willemstad a okupá di kuater lugá ku 6 punto.
Jong Colombia a pèrdè ku skor di 2-1 di Centro Barber. E wega’ki a tuma lugá den Stadion Rignaal ‘Jean’ Francisca. Ellensburg na di 23 minüt a skor e promé gol di Centro Barber. Un minüt promé ku sosiegu Hugo ta hasi e wega 2-0. Na di 66 minüt Elias ta hinka e úniko gol pa Jong Colombia.
E tim di Boca Samí aunke di a sufri su di dos derota siguí, tambe ta den Kaya 4 terminando na di tres lugá ku 7 punto. Centro Barber promé ku su wega di ayera a kai afó finalisando ku 5 punto.
Pues e kuater timnan den Kaya 4 ta Jong Holland, Skèrpènè, Jong Colombia i Inter Willemstad.
Foto: Jacinto de Jesus